Izbori za Evropski parlament (ne) donose bitne promene za Srbiju | Novosti.RS\nIzbori za Evropski parlament (ne) donose bitne promene za Srbiju\n09. 05. 2019. u 22:54\nSva je prilika da će izbori za Evropski parlament, koji predstoje 23. do 26. maja, proteći u "okršaju" između partija centra i populističkih partija\nSva je prilika da će izbori za Evropski parlament, koji predstoje 23. do 26. maja, proteći u "okršaju" između partija centra i populističkih partija, ocena je sagovornika Tanjuga, koji, međutim, bez obzira na ishod, ne očekuju bitne promene za Srbiju, niti za njen pristupni proces i eventualno pridruživanje Uniji.\nProfesor na Fakultetu političkih nauka Slobodan Samardžić upozorava da najpre treba voditi računa o terminologiji, jer stranke koje se u evropskom javnom mnjenju nazivaju populističkim, radikalno desnim i ekstremno desnim zapravo nemaju svoj zajednički naziv, te iznosi stav da tako niko ne može da ih naziva, kao i da su "ti nazivi deo prljave izborne kampanje i da imaju pogrdni značaj".\n"Ali, što se mene tiče, ovde je u pitanju takmičenje između sistemskih i nesistemskih partija unutar Evropske unije, između onih stranaka koje žele da zadrže status kvo, a to su one koje su do sada pobeđivale i onih stranaka koje žele da izmene sadržaj politike Unije, njen pravni sistem, način političkog odlučivanja i status država članica", rekao je Samardžić za Tanjug.\nPrema njegovim rečima, prognoza je neizvesna, jer se prvi put zaista događa jedna politička utakmica.\n"Prethodno su te utakmice bile manje više poznate unapred i zato je izborno telo čitave EU opadalo, u poslednja dva turnusa imamo tek po 43 odsto izašlih, za razliku od npr. 1979. godine, kada su bili prvi izbori za EP, a na njih je izašlo 63 odsto", istakao je Samardžić.\nPROČITAJTE JOŠ: Ovakvu EU srušiće njeni poslanici\nSamardžić smatra da će, kako ih naziva, nesistemske ili antisistemske stranke odneti mnogo veći procenat građanskih glasova nego u prethodnim izbornim ciklusima.\nKad je reč o posledicama po Srbiju i njeno pristupanje EU, Samardžić misli da izbori neće imati neki odlučujući značaj, jer, ističe, "i jedna i druga strana gledaju jako nepoverljivo i izuzetno skeptično na proširenje".\n"EU se, što se tiče pristupnog procesa, zatvorila i nijedna država još za dugo neće ući. Sadašnja konstelacija je dovoljno pesimistična i neizgledna, pa i ako bi jači uticaj na politiku EU imale nesistemske stranke - to bi ostalo isto", kazao je on.\nDodao je da će se razlika ogledati u tome što će te sistemske stranke i dalje 'zamajavati' Srbiju i ostale zemlje zapadnog Balkana sa "nekakvom izvesnošću pristupanja jednog dana", što je prema njegovom mišljenju, politika koja želi da prikrije pravo stanje, a to je da pristupanja nema i da smo mi tu više vezani zbog nekih bezbednosnih i geopolitičkih interesa.\n"Ove nesistemske stranke ako budu uticale i imale prevagu biće mnogo iskrenije i otvorenije - da pristupanja nema za duži period, dok one same ne reformišu i izmene Uniju onako kako one hoće, što je mnogo bolja pozicija nego ovih postojećih koje samo Srbiju zavlače na putu za EU", precizirao je Samardžić.\nMalu pozitivnu stvar Samardžić ipak vidi u tom slučaju u pogledu rešavanja statusa Kosova, iznoseći očekivanje da bi pritisak kojem je Srbija izložena mogao da popusti.\n"Ne bi bile tako žestoke njihove političke kampanje u korist nezavisnog Kosova pre svega, jer tu politiku vodi nekoliko država, najjačih u okviru Unije, Francuska, Nemačka i Britanija. Ove druge države imaju jedan drugačiji stav. One imaju kritički odnos prema dosadašnjoj politici prema Srbiji, pre svega prema represiji u vezi kosovskog pitanja i sa njima bi se mnogo lakše razgovaralo o nekom fer rešenj,u nego što je sada slučaj", zaključio je Samardžić.\nPolitički analitičar Aleksandar Popov smatra da partije evropske desnice koje se smatraju zaštitnicima nacionalnih vrednosti unutar EU neće ostvariti toliko značajan rezultat kao što se možda predviđalo u prvi mah, jer su, prema njegovom gledištu, upozorenja o daljim posledicama i razvoju EU, ukoliko takve stranke preterano ojačaju, imala ođeka kod birača.\n"Desnica je bila u nadiranju u jeku migrantske krize. Ali, kako je u dobroj meri taj naboj opao, mislim da ta ''municija'' ne može da se koristi kao pre recimo dve godine. Međutim, sigurno je da će oni ostvariti veći uspeh nego ranije", izjavio je Popov za Tanjug.\nEU je, prema njegovim rečima, u previranju i traganju za sobom, te u sklopu svoje unutrašnje konsolidacije on ne očekuje značajnije korake ka proširenju, čak i da desne (suverenističke) partije odnesu prevagu.\nPROČITAJTE JOŠ: PARADOKS POSLE "BREGZITA": Britanci će možda da učestvuju na izborima za EP?\n"Prvo mora da se vidi na koji način će se reformisati EU, a drugo će biti odnos prema prijemu novih članica. Već sada je apsolutno upitna godina 2025. zbog otpora pojedinih zemalja, pre svega Francuske", naglasio je Popov.\nKako ističe, sigurno je da ako Srbija želi da ostane na evropskom putu moraće da nađe rešenje za problem Kosova, kao i da ispunjava druge kriterijume iz Kopenhagena.\n"Unutrašnje uređenje zemlje, napredak na polju vladavine prava, nezavisnih institucija i medijskih sloboda i smanjivanje nivoa korupcije ostaće na evropskoj agendi", zaključio je Popov.\nIzbori za EP, jednu od tri ključne institucije Evropske unije (Komisija, Savet i Parlament), biće održani od 23. do 26. maja u 28 država članica.


INVESTICIJE U BUDUĆNOST GRADA SMEDEREVA – HBIS GROUP Serbia\nVladan Mihailović, izvršni direktor za proizvodnju u HBIS GROUP Serbia gostujući u programu TV Prva je povodom mera za zaštitu od širenja virusa korona u kompaniji naveo da je HBIS Serbia još na početku pandemije formirala krizni štab i napravila sveobuhvatni program borbe protiv kovida-19.\n„Program je implementiran kroz edukaciju zaposlenih, a ne represivne mere. Smanjili smo kontakt među zaposlenima na najmanju moguću meru, i vršimo statističku analizu podataka“, naveo je Mihailović naglašavajući da kompanija nikoga nije otpustila tokom pandemije, niti to namerava.\n„Jedna od preventivnih mera je slanje oko 960 administrativnih radnika na dvonedeljno plaćeno odsustvo u iznosu od 70% njihove zarade ili na drugi deo godišnjeg odmora, pri čemu su zaposleni slobodni da izaberu opciju koja im više odgovara. Ta mera će trajati do Nove godine, tako da u roku od 6 nedelja, 320 zaposlenih će biti van fabrike u svakom trenutku“, objašnjava Mihailović.\n„Što se tiče proizvodnje, fabrika nastavlja da radi na planiranom nivou, u skladu sa biznis planom i srednjoročnim planovima, tako da nijedan proizvodni radnik nije van fabrike.” Kao jedini razlog smanjenja proizvodnje Mihailović navodi EU kvote, dodajući da će u četvrtom kvartalu jedna visoka peć proizvoditi na istom nivou kao što je činjeno u drugom kvartalu sa dve visoke peći.\nOdgovarajući na pitanje novinara on je istakao da HBIS utiče na životnu okolinu ne više od prosečne evropske železare i nastavio: „Na zagađenje u Smederevu utiče više faktora, kao što su individualna ložišta, kotlarnice na mazut, saobraćaj, tako da nije moguće kvantifikovati uticaj železare. HBIS ima veliki interes da nastavi poslovanje u Srbiji, što se najbolje vidi po investicijama koje su u toku. Mi remontujemo sva postrojenja za zaštitu životne sredine koja trenutno rade punim kapacitetom, uz ogromna ulaganja koja više decenija nisu urađena, a koja će dramatično poboljšati životnu okolinu u Smederevu. Ukupna vrednost tih investicija je 140 miliona dolara. Ulaganje u životnu okolinu zahteva velika sredstva, a ne donosi profit, međutim menadžment je potpuno posvećen ulaganju u poboljšanje životne okoline jer time ulaže u budućnost grada Smedereva“, zaključuje Mihailović.


Frans pres (AFP), koji je danas objavio intervjuu s Aleksandrom Vučićem, navodi da je EU, koja u četvrtak u Sofiji organizira summit o Balkanu, podijeljena oko nezavisnosti Kosova, koju pet članica ne priznaje. Međutim, ona traži i normalizaciju odnosa Beograda i Prištine, koji žele da postanu članice EU.\n- Jedini veliki problem koji smatram pravom preprekom našem evropskom putu je pitanje Kosova. Na kraju, sve ovisi od Kosova - rekao je Vučić u intervjuu.\nPitanje Kosova zasjenjuje i politiku Evrope prema Rusiji, tradicionalnoj saveznici Srbije jer, kako je Vučić rekao, "u najboljem slučaju, to (ulazak u EU) je za sedam godina i međunarodna situacija će biti potpuno drugačija" prenose beogradski mediji.\n- Ako me pitate da li EU oduševljava Srbe, odgovor je ne. Ali to je racionalan narod, za šta je najbolji put za Srbe i Srbiju, i svjestan je da će to pitanje (Kosova) morati da riješi na veoma bolan način - smatra Vučić.\nKazao je kako je "u posljednjih godinu, godinu i pol opala podrška procesu pristupanja EU ali da je i dalje daje "značajan dio stanovništva".\nVučić ipak, traži od evropskih vlasti da pošalju "snažnu poruku" u kojoj se traže "ustupci" i od Prištine.\nPrema njegovim riječima, "Srbima se mora ponuditi nešto što bi im pokazalo da su poštovani" i da "neće 30 godina poslije ratova plaćati za događanja u bivšoj Jugoslaviji".


UŽIVO, VIDEO: Đoković - Kveri (23.20), Novak počinje odbranu titule protiv rivala koji ga je gurnuo u krizu! - TopVesti.rs\nUŽIVO, VIDEO: Đoković - Kveri (23.20), Novak počinje odbranu titule protiv rivala koji ga je gurnuo u krizu!\nSrpski teniser je bio slobodan u prvoj rundi, dok je Kveri, trenutno 45. na ATP listi, na startu savladao Francuza Pjer-Iga Erbera 7:6, 7:6. Ovo je 11. duel Đokovića i Kverija, Srbin vodi 8:2 u pobedama, ali mu je poslednji okršaj sa Amerikancem ostao u užasnom sećanju. Naime, Kveri je posle dva dana borbe (meč prekinut zbog kiše i mraka, pa nastavljen\nUživo: Đoković protiv dužnika kreće u odbranu titule\nPrvi meč u Sinsinatiju na kojem brani titulu svetski reket broj jedan Novak Đoković igra protiv domaćeg tenisera Sema Kverija. Getty Images/Clive Brunskill Amerikanac je veliki dužnik Đokoviću, jer u poslednjem međusobnom duelu savladao ga je u trećem kolu Vimbldona 2016. kada je i počela rezultatska kriza koja je trajala pune dve godine. Sada je Đoković\nSrpski teniser Laslo Ðere eliminisan je u prvom kolu Mastersa u Sinsinatiju, pošto je danas poražen u duelu sa Argentincem Dijegom Švarcmanom sa 7:6 (7-2), 6:3. Švarcman je za sat i 43 minuta izborio drugu rundu, gde će igrati protiv Radu Albota iz Moldavije. Masters u Sinsinatiju igra se za nagradni fond od 6.056.280 dolara. Povezana vest: Troicki\nSrpski teniser Laslo Đere završio je takmičenje na Mastersu u Sinsinatiju . On je na startu turnira izgubio od Argentinca Dijega Švarcmana sa 2:0, po setovima 7:6, 6:3. Takmičenje u Sinsinatiju je treće uzastopno koje Đere završava već na početku. U narednoj rundi, Švarcman će se suočiti sa Raduom Albotom koji je bio bolji od Marina Čilića. U 22 časa\nU njihovom prvom međusobnom duelu, Argentinac je do pobede došao sat i 41 minuta igre. Švarcman će u narednom kolu masters turniru u Sinsinatiju igrati protiv Moldavca Radua Albota. (Beta, Foto: EPA) NE PROPUSTITE BIVŠA SRPSKA TENISERKA POSTALA MAMA: Porodila se Bojana Jovanovski - Petrović NEĆE SPECIJALNU POZIVNICU: Endi Marej ne igra singl na US\nBolji od Đerea je u dva seta bio argentinski teniser Dijego Švarcman u dva seta 7:6 (2), 6:3 posle sat i 43 minuta igre. Velika borba je viđena samo u prvom setu koji je Đere uspeo da učini zanimljivim iako je Švarcman napravio brejk u sedmom gemu za 4:3. Laslo je uzvratio odmah u sledećem za 4:4, a isti podvig ribrejka je uradio i kada je Švarman\nNajbolji teniser sveta Novak Đoković počinje učešće na turniru u Sinsinatiju duelom sa Semom Kverijem. Đoković nije igrao od osvajanja Vimbldona, a sa američkim teniserom se sastaje 11. put u karijeri. Srpski igrač je dobio osam duela, a u poslednjem, odigranom 2016. godine na najprestižnijem Gren slem turniru je slavio Kveri. Tok meča pratite na našem\n22.24 – Na centralnom terenu završen je meč između Venus Vilijams i Kiki Bertens, koji je pripao Amerikanki sa 2:1 u setovima. Prema programu na teren izlaze Đorić i Opelka koji su svoj susret započeli prethodnog dana (1:1 u setovima, 4:3 za Ćorića u trećem setu), a onda bi na teren trebalo da izađu Đoković i Kveri. 36847205 Đoković protiv Kverija\nĐere za SK: Moram još mnogo truda da uložim\nMladi srpski teniser Laslo Đere rekao je za Sport Klub posle eliminacije sa Mastersa u Sinsinatiju da mora još mnogo da radi da bi bolje igrao na tvrdoj podlozi, kao i da mora neke stvari da reši u svojoj glavi. Laslo Đere , Diego Schwartzman , Masters Cincinnati\nJoš jedan srpski teniser izgubio je prvi meč u Sinsinatiju. Foto: Tanjug/AP/Jean-Francois Badias Srpski teniser Laslo Đere završio je učešće na masters turniru u Sinsinatiju, pošto je u utorak u prvom kolu izgubio od Argentinca Dijega Švarcmana u dva seta, 6:7 (2) i 3:6. U njihovom prvom međusobnom duelu, Argentinac je pobedio posle sat i 41 minuta


SDP BiH: Krivične prijave protiv CIK-a\nHome INSTANT SDP BiH: Krivične prijave protiv CIK-a\nSocijaldemokratska partija (SDP) BiH podnijeće krivične prijave protiv svih članova Centralne izborne komisije (CIK) BiH zbog moguće nezakonite preraspodjele kompenzacionih mandata u Predstavničkom domu Parlamenta Federacije BiH.\nKako bi se zadovoljio Ustav i Izborni zakon BiH, u Predstavnički dom Parlamenta FBiH iz svakog konstitutivnog naroda u saziv Parlamenta mora biti izabrano po četiri zastupnika.\nUkoliko se desi da jednog od konstitutivnih naroda ima manje od ovog broja, Centralna izborna komisija je dužna da izvrši popunu nedostajućih mandata sa kompenzacijskih listi političkih partija koje imaju takve kandidate, a sve u skladu sa Ustavom FBiH i Izbornim zakonom BiH.\n“Prema našim saznanjima, CIK BiH planira da nakaradno i na svoju ruku, te, vjerovatno,u sadejstvu sa vladajućim političkim strankama uradi preraspodjelu mandata. Tako bi nedostajući mandati bili popunjeni sa kompenzacijskih listi stranaka, koje na svojim listama imaju kandidate iz reda srpskog naroda. Time bi se izvršila zamjena već izabranih kandidata sa nedostajućim kandidatima iz reda srpskog naroda unutar liste te političke stranke”, kaže se u saopćenju Stranke, dodaje se da to praktično znači da bi SDP izgubio mandate koji mu pripadaju i platio cijenu svoje multietničnosti, nakaradnim tumačanjem Izbornog zakona od CIK BiH.\nPodsjećaju da je i CIK BiH 2014. godine nedostajuće mandate dijelio politčkim subjektima koji su imali najslabiji količnik i tako oduzimali kompenzacione mandate, a iste dodjeljivali političkim subjektima koji su na svojim kompenzacionim listama imali kandidate iz reda srpskog naroda.\n“Očigledno je da je CIK BiH pod pritiskom vladajućih stranaka iz oba entiteta, jer bi tumačenjem iz 2014. godine, ove stranke izgubile mandate. Ovo je samo nastavak bezočne pljačke na proteklim izborima, na koju je CIK BiH zažmurio, a upravo zbog toga će SDP danas podnijeti žalbu i zahtjev za ponovnim brojanjem glasova za sve nivoe vlasti”,navodi se u saopćenju SDP BiH..\nPrevious articleJemen: U vazdušnom napadu stradalo 19 civila\nNext articleU Sarajevu održan sastanak Operativnog štaba za migracije


Vesti online / Sport / Fudbal / Ivanov potpisao za Bazel!\nVeć zadužio dres: Ivan Ivanov\nU saopštenju objavljenom na sajtu kluba ne navode se finansijski detalji, već da je Ivanov potpisao trogodišnji ugovor sa opcijom produženja na još godinu dana.\nIvanov je želeo da napusti klub iz Humske, čak je i pre utakmice drugog kola kvalifikacija za Ligu šampiona u Jermeniji protiv Širaka, 17. jula, odbio da igra, "jer se osećao loše zbog svih dešavanja oko njegovog transfera u Bazel". Transfer je realizovan dva dana nakon što je Partizan ispao iz kvalifikacija za Ligu šampiona, a Bazel će igrati u plej-ofu za plasman u najelitnije evropsko takmičenje.\nPrema pravilima o registraciji igrača, Ivanov bi mogao da nastupi za Bazel tek u grupnoj fazi takmičenja Lige šampiona, pošto je igrao za Partizan u kvalifikacijama protiv bugarskog Ludogoreca. Bazel se odlučio na dovođenje 25-godišnjeg bugarskog reprezentativca nakon što je prošlog meseca Austrijanac Aleksandar\nDragović prešao u Dinamo iz Kijeva.\nIvanov će u Bazelu nositi dres sa brojem 13.\nKvalifikacije za Ligu šampiona u fudbalu\nFUDBAL Ivan Ivanov je i zvanično član Bazela


FK Partizan: Ko daje Terziću za pravo da utiče na nezavinost institucija - ATA Stars\nFK Partizan: Ko daje Terziću za pravo da utiče na nezavinost institucija\nHome/Fudbal, Uncategorized/FK Partizan: Ko daje Terziću za pravo da utiče na nezavinost institucija\nFudbalski klub Partizan upitao je danas ko generalnom direktoru Crvene zvezde Zvezdanu Terziću daje za pravo da utiče na nezavisnost institucija i organa Fudbalskog saveza Srbije.\n-Ko to daje za pravo Zvezdanu Terziću da ponovo, skrivajući se iza tobož brige za pravdom, pokušava da utiče na nezavisnost institucija? Da li on to žali za vremenima, kada su sportske institucije služile (samo)volji jednog čoveka, kada su sudije birane po želji samo jednog interesnog lobija? – navodi se u saopštenju Partizana.\nGeneralni direktor Crvena zvezde Zvezdan Terzić izjavio je juče da mu nije jasno zbog čega Milorad Mažić nije delegiran za glavnog arbitra na predstojećem „večitom“ derbiju. Umesto njega, pravdu će deliti Majo Vujović.\nPovezana vest: Fudbaleri Partizana: Pobeda za Stojkovića\n-Partizan snažno ističe podršku principima i institucijama, nezavisnosti i odgovornosti, naporima FSS koji, vidimo, nisu ni laki ni jednostavni. Mi pristupamo predstojećem derbiju sa dobrom verom i poverenjem. ;Nama je opšti interes večitog derbija i srpskog fudbala, njegovog razvoja i uspeha najvažniji. ;Smatramo da niko nema pravo da stvara lošu atmosferu i baca senku na predstojeću svetkovinu srpskog fudbala – dodaje se u saopštenju crno-belih.\nPovezana vest: Šakira rodila dečaka Sašu\nU saopštenju Partizana se navodi da je taj klub „uvek poštovao odluke nadležnih struktura“, kao i da je „večiti“ derbi „dragocena institucija“ srpskog fudbala.\n-On počiva na tradiciji, medjunarodnom ugledu i decenijama sticanom prestižu svih njegovih aktera. Derbi je ono važno što se mora sačuvati, a Fudbalski savez Srbije je te svoje društvene odgovornosti savršeno svestan, medjutim, neki sportski radnici u ime velikog sportskog rivala, a potpuno samovoljno i proizvoljno, nastoje da pravičnost i sigurnost podrede lošim namerama i zamućenim interesima – navodi se se u sapštenju Partizana.\nVečiti derbi izmedju Crvene zvezde i Partizana igraće se sutra na stadionu „Rajko Mitić“ od 18.00.\nPovezana vest: Maradona: Imam ozbiljnu ponudu iz Engleske\nBy ATA Stars Redakcija|2017-03-02T19:19:41+01:00mart 2nd, 2017|Fudbal, Uncategorized|0 Comments


Šumaher pokazuje "znake koji ohrabruju"! - SandzakHaber.Net , Sandžačke Internet Novine !\nNaslovna Zabava Zanimljivosti Šumaher pokazuje “znake koji ohrabruju”!\nŠumaher pokazuje “znake koji ohrabruju”!\nOd HaberNews - 3. Aprila 2014. 0 45 Podeli na Fejsbuku\ntweet Tri meseca od teške nesreće na skijaškoj stazi usled koje je rekordni prvak sveta u Formuli 1 Mihael Šumaher u komi očigledno postoje vesti o zdravstvenom stanju koje daju povod za nadu. Menadžer Šumahera Sabine Kem rekla je danas, prenose austrijski mediji, da “postoje naznake koje ohrabruju”.\nPorodica, lekari i prijatelji ponovo su optimistični da će se Šumaher probuditi iz kome.\nKem je odbacila tvrdnje da se Šumaher više ne nalazi u fazi buđenja iz veštačke kome, i da je trenutno u komi.\nTakođe je demantovala i glasine koje su širili engleski mediji u kojima se navodi da je supruga uložila 12 miliona švajcarskih franaka u preuređenje porodičnog imanja u Švajcarskoj u malu bolnicu.\nKem je objasnila da se izvode radovi, ali na kući u koju treba da se useli Šumaherov otac Rolf.\ntweet Prethodni tekstPobeda Parižana nad Čelsijem / Real lako sa Borusijom D.Sledeći tekstNovi snažan zemljotres potresao Čile HaberNews\tPOVEZANE OBJAVEVIŠE OD AUTORA


Zanimljiva ideja banjalučkih gimnazijalaca: Po začin za ručak ne morate da idete na pijacu, izađite na balkon | Banjaluka.net\nZanimljiva ideja banjalučkih gimnazijalaca: Po začin za ručak ne morate da idete na pijacu, izađite na balkon\nZatreba li vam neki začin dok spremate ručak, nema potrebe da idete na pijacu, dovoljno je da izađete na balkon i jednostavno ga uberete.\nUčenici četvrtog jedan razreda Gimnazije u Banjaluci predlažu da saksije na krovovima i balkonima osim za uzgoj cvijeća, mogu da posluže za uzgoj biljaka kao što su blitva, špinat, rotkvice, praziluk koje bi stanovnici stambenih zgrada mogli da koriste u ishrani. Ideja o malim bio – vrtovima u gradovima, nastala je u sklopu projekta “Ja građanin” koji za provodi u okviru predmeta demokratija i u kojem učestvuju maturanti iz RS.\n– Tako bismo uticali i na upotrebu domaćih proizvoda, a i podsticali, upotrebu i uvoz organskog sjemena. Želimo da motivišemo ljude da izađu vani i aktiviraju se, da unesu živosti i vedrine u svoj život, a jedan od tih načina je briga o bio vrtovima. Takođe, ovo bi koristilo opštem zdravstvenom stanju ljudi u našem gradu, pa i šire, jer zdrava ishrana i zdrav život su osnova svega – kažu gimnazijalci.\nPredlog je da se građanima koji odluče da uzgajaju bio vrtove na svojim terasama i krovovima, obezbijebde i poreske olakšice.\nKako bi svoju ideju spoveli u djelo, učenici ovog razreda su se podijelili u grupe, a svakoj grupi je dodijeljen zadatak koji mora da ispuni.\n– Prva grupa bavi se uvodom u problem. Upravo zbog toga poslali smo i dopise Ministarstvu poljoprivrede, šumarstva i vodoprivrede, kao i Ministarstvu za prostorno uređenje, građevinarstvo i ekologiju, sa željom da uradimo kratki intervju sa njima. Druga grupa se bavi Ustavom i zakonima, odnosno da li kod nas postoje već zakoni vezani za ovu oblast, gdje smo nakon istraživanja saznali da ne postoje, u odnosu na Srbiju i Hrvatsku, gdje takvi zakoni postoje. Samim tim mi ćemo dati prijedog za donošenje odgovarajućih zakona – kaže Dajana Zubić, jedna od učenica koja učestvuje u projektu. Stuplili su u kontakt sa nevladinim organizacijama, kao što je „Centar za životnu sredinu“ od kojih su dobili puno podršku za realizaciju ideje.\n– Treća grupa se bavi prijedlogom za rješavanje problema. Provodeći istraživanje već smo naišli na rijetke primere zgrada u Banjaluci sa malim bio-vrtovima, a koje bi i nama mogle poslužiti kao primjer – navodi Dajana.\nPosljednja grupa je uradila anketu sa građanima Banjaluke, koji su takođe podržali ovu ideju.\n– Krajnji cilj je da dobijemo i podršku od vlasti, kao i da sami uradimo primer jednog bio-vrta – kaže Dajana.\nNije bitna samo pobjeda\nSve što su zamislili učenici će staviti na pano, a ideju će predstaviti na školskom takmičenju u Gimnaziji, koje će se održati sredinom marta\n– Pobjednici školskog takmičenja će nastaviti svoju borbu na takmičenju višeg nivoa. Ono što je naš želja nije samo pobjeda na takmičenju, već zapravo da ova naša ideja zaživi u ljudima i našem gradu i da naiđemo na odobravanje, pa i podršku u vidu izgradnje bio – vrtova od samih građana – poručuju gimnazijalci.


Centar za bezbednosne studije - Centre for Security Studies - „POLICIJSKO” STVARALAŠTVO U NAUCI\nRanije ove godine, najveća američka istraživačka agencija, Istraživački savet za društvene nauke, raspisala je konkurs za finansiranje istraživačkih projekata na temu „Studije molitve”. Selekcija je obavljena u dve faze u Nju Jorku, a konkurs je bio globalni.\nEvropa je, kao i uvek ranije, ćutala. Njen istraživački ogranak, složeni „direktorat” kojim po nacionalnom ključu predsedavaju različiti „eksperti”, raspisali su niz novih konkursa za istraživačke projekte, od kojih ni jedan ne prati poruku Amerikanaca. Evropski projekti su i dalje „empirijski” po receptu: malo putovanja, malo intervjua, minimalno čitanje literature, ali maksimalno navođenje (nepročitane) bibliografije i opterećivanje istraživačkog teksta manje ili više nepotrebnim referencama.\nEvropski „novi duh” nauke, zasnovan na empirizmu, kvantifikaciji i merljivosti, po modelu fizike, nastao je usled sličnog pomaka američke nauke sedamdesetih godina prošlog veka. Taj pomak se pokazao kao pogrešan, pa se američka društvena nauka vratila u domen „životnih” i kreativnih tema. Evropi, kao i uvek, treba par decenija da „uhvati korak” i povrati se iz faze „nauke u lisicama”, zarobljene tehničkim uzusima a lišene ideja i strasti.\nDanski filozof 19. veka Soeren Kjerkegor pisao je, u predgovoru svom najuticajnijem delu „Strah i drhtanje” o „vremenu u kome je strast izbrisana da bi se služilo nauci, (...) u kome se pisac koji hoće da ima čitaoca mora pobrinuti da piše tako da ga mogu lagodno prelistavati za vreme popodnovnog čmavanja, a mora obratiti pažnju i na to da svoj spoljni nastup upriliči ponašanju onog pristojnog baštovančića iz oglasnih novina, koji se vrlo poštovanoj publici predstavlja sa šeširom u ruci i dobrim preporukama sa mesta gde je poslednji put služio. On unapred vidi svoju sudbinu, biće potpuno ignorisan, on predoseća ono užasno, da će mu revnosna kritika više puta školski popovati; on strahuje od još užasnijeg, da će ga ovaj ili onaj marljivi gutač paragrafa (...) iseći na paragrafe, i to sa istom neumoljivošću koju je imao i onaj čovek koji je, da bi služio nauci o interpunkciji, svoj govor tako raspodeljivao i brojao reči da je posle svakih 50 reči dolazila tačka, a posle svakih 35 tačka i zarez.”\nKada prođe dvadeset ili trideset godina, Evropa će se dosetiti da bez „studija molitve”, bez strasti, ideja i kreativnosti, „nauka”, bar kada je reč o društvenoj nauci, nema smisla. Ona će se dosetiti da intelektualni policajci, cenzori i kontrolori sa raznim meračima u rukama i predrasudama u glavama čine ogromnu štetu idejama. Ti cenzori i geometri već su stvorili apsurd od velikog dela društvene nauke.\nNedavno je redakcija jednog uticajnog međunarodnog časopisa koji se bavi temama poratne pravde izjavila da se više ne može tolerisati da se važnost pravde tvrdi bez empirijskih dokaza. Dakle, ako hoćete da kažete da bez pravde i milosti nema veličine jednog ljudskog društva, za to morate da obezbedite „intervjue” i „dokaze”. Po ovim policijskim kriterijumima društvene nauke ni jedno veliko delo od Svetog pisma do danas ne bi moglo da ugleda svetlost dana, već bi se svet nalazio u „pred-moralnom stanju”, u nekom stanju „pre društvenog ugovora”, u kome bi misaoni policajci sa kanapima za merenje i užarenim kleštima ispitivali „empirijsku dokazivost” najvećih ideja koje su uobličile društvenu istoriju.\nNaučni svet je umoran od nauke u lisicama i značajni iskorak Saveta za društvena istraživanja kao vodeće svetske istraživačke agencije otvara prostor za optimizam. Društvena nauka će se, sada kada su Amerikanci krenuli tim putem, pre ili kasnije vratiti sebi. U međuvremenu, postavlja se pitanje šta sa silnim tonama papira i beskorisnih „dokaza o postojanju Boga” koje je tehničko-geometarski duh tako represivno uveo u društvenu nauku tokom poslednjih nekoliko decenija.\nOvo pitanje Evropa će, verovatno, rešiti na uobičajeni način, „dogovornim konsenzusom” neimenovanih sedih glava, a zemlje poput balkanskih će, u „evropskom duhu” i u skladu sa pravilima „harmonizacije”, biti prinuđene da se opet dosete da svet vode ideje i mudri ljudi, a ne geometri naučne misli izdresirani po principu: „50 reči, tačka, 35 reči, tačka i zarez”.


Obezbeđenje putem daljinskog monitoringa | G4S Srbija\nDaljinski (alarm) monitoring je vid obezbeđenja koji funkcioniše tako što se ugrađeni tehnički sistem zaštite korisnika usluga povezuje sa G4S kontrolnim centrom u kome iskusni licencirani operateri preko posebnog, specijalizovanog softvera neprekidno prate rad povezanih alarmnih i video sistema.\nUkoliko dođe do alarmne situacije monitoring centar usmerava patrolni tim mobilnog obezbeđenja na ugroženi objekat, istovremeno obaveštavajući korisnika, policiju i ako je potrebno, hitnu pomoć ili vatrogasnu službu.\nKontrolni (monitoring) centar je služba koja daljinski nadzire štićene objekte 24h dnevno. Opremljen je najsavremenijim tehničkim sredstvima zahvaljujući kojima u slučaju registrovanja bilo kakve incidentne situacije (poput provale, požara itd.) omogućava brzu i pravovremenu reakciju.\nKontrolni centar održava stalnu vezu sa interventnim patrolnim timovima na terenu i koordinira njihov rad.\nUgradnjom protivprovalnog i protivprepadnog alarmnog sistema postajete sigurni da će:\nSvaki neovlašćeni ulazak alarm odmah oglasiti i poslati dojavu Kontrolnom centru\nPatrolni timovi u najkraćem mogućem roku stići na objekat\nNa svakom objektu u koji je ovaj sistem uveden nalazi se nalepnica sa natpisom – “Objekat obezbeđuje G4S,” kao preventivno upozorenje. Napominjemo da u slučaju video obezbeđenja javnih površina, postoji i zakonska obaveza da se na vidnom mestu istakne obaveštenje.\nPročitajte više o našoj usluzi alarmni sistem.


Niška televizija » 5. Sajam automobila, motora i prateće opreme (VIDEO)\nObjavljeno 03.10.2013. 13:53\nTagovi: Društvo, Niš, Sajam automobila, Udarne\nOd 4. do 6. oktobra u Hali „Čair“ biće održan peti Sajam automobila, motora i pratecće opreme. Učestvovaće 15 ovlašćenih dilera i dvadesetak prodavaca opreme i delova, a Nišlije će neka vozila biti u prilici da vide premijerno.\nOrganizator sajma je „City marketing centar“, uz pokroviteljstvo grada Niša, a sajam će sutra u 10 sati otvoriti ministar Rasim Ljajić i gradonačelnik Zoran Perišić.\nCena ulaznice je 200 dinara, a prodavaće se na biletarnici Hale „Čair“. Ove godine biće i mnogo noviteta najavljuje direktor sajma Oliver Paunović.\nPaunović dodaje da će Nišlije ove godine premijerno moći da vide novi „fiat 500 L living“, najprodajaviniji auto na svetu „tojotu korolu“, „reno kaptur“ i najnoviji model „reno senik“. Prvi put će na sajmu učestvovati i „Ford“ sa svojim modelima, ističe Paunovic. Tokom tri dana sajma, biće proglašen najlepši štand, nagrađen najbolji izlagač, proglašen najbolji automobil sajma, ali i najlepša hostesa.


U Vlasotincu potpisani ugovori sa udruženjima - JUGPRESS\nPostavio: Jugpress 28 Septembra, 2020\nDanas u Vlasotincu 33 udruženja je potpisalo ugovore kojim će biti finansirani iz budžeta opštine Vlasotince u tekućoj godini, po sprovedenom konkursu od 16.juna ove godine. Sve su to projekti koje realizuju udruženja u 2020.godini sa ciljem doprinosa ostvarivanju javnog interesa opštine Vlasotince i održivom razvoju lokalne samouprave u prioritetnim oblastima.\nInače, na konkurs za izbor projekta udruženja koja se u 2020.godini finansisraju iz budžeta opštine Vlasotince prijavilo se 37 udruženja. Od tog broja odobrena su projekti 34 udruženja, dok su tri odbijena, a svoje potpise na ugovore stavilo je 33 udruženja. Ukupan iznos odobrenih sredstava je četiri miliona dinara, a najveći iznos opredeljenih sredstva je 300.000 dinara i biće uplaćen na račun Lovačkog udruženja ,,Bogiša Popović ,,Giša” .\nOve godine kasnimo malo sa sprovođenjem konkursa namenjnog udruženjima, ali korona virus nas je usporila, pa evo sada smo u prilici da potpišemo ugovore. Nadamo se da ćete imati dovoljno vremena da sprovedete svoje projekte u delo. Pred vama je širok dijapazon teme od javnog interesa, od prevencije svih vrsta nasilja i diskriminacije, preko očuvanja tradicije, do promocije lepote vlasotinačkog kraja. Svi ti projekti doprinose jednoj dimenziji koja našim životima i našem mestu daje posebnu raznovrsnost. Verujem da ćete realizacijom projekta doprineti pokretanju niza tema od javnog života u opštini Vlasotince, pa vam tako želim puno uspeha u radu i da se i dogodine vidimo istim povodom – rekao je predsednik vlasotinačke Bratislav Petrović.\nNeka Vaš komentar bude prvi na "U Vlasotincu potpisani ugovori sa udruženjima"


Poseban pritvor u tri grada za gastarbajtere koji prekrše mere samoizolacije - Naši u svetu\nObjavljeno 20/03/20 u 16:30\nBEOGRAD – Svi oni koji prekrše mere samoizolacije, koja im je određena radi sprečavanja širenja korona virusa, biće uhapšeni a potom pritvoreni na minimum 30 dana u posebne pritvorske jedinice u Vršcu, Požarevcu i Nišu.\nReč je mahom o državljanima naše zemlje koji rade u zemljama Zapadne Evrope u onim zemljama u kojima postoje žarišta virusa, a prekršili su zabranu napuštanja stana na 14 ili 28 dana, čime su izvršili krivično delo “nepostupanje po zdravstvenim propisima za vreme epidemije”.\nPočinioci drugih krivičnih dela ići će u redovne pritvore uz primenu posebnih sanitarnih mera koje se sprovode više od mesec dana u svim srpskim zatvorima za sva novoprimljena lica.\nDržavni sekretar Ministarstva pravde Radomir Ilić objašanjava za Tanjug da će lica koja krše samoizolaciju biti izolovana od ostalih pritvorenika kako bi se otklonila svaka mogućnost unošenja korona virusa u zatvorski sistem.\n“Oni će biti smešteni u posebne pritvore u Vršcu , Požarevcu i Pirotu u kojima važe naročite mere, jer u njih dolaze ona lica za koja može da postoji ozbiljna sumnja da su zaražena korana virusom”, naveo je Ilić.\nOvaj poseban pritvor, kako je naveo, određeuje se kao i redovni – u trajanju do 30 dana i može da bude produžen u skladu za Zakonikom o krivičnom postupku.\n“Pored toga, pošto za ova lica važe i karantinski propisi – kada zdravstveni radnici procene da treba da budu duže izolovana, ona će ostati u ovim u zatvorskim prostorijama ili će dobiti meru kućnog pritvora”, naveo je Ilić.\nPosebno je istakao da su od početka opasnosti od širenja virusa, u svim zatvorima i pritvorima počele da važe posebne sanitarne mere, te svako novo lice koje ulazi u redovni pritvor ima posebne karantinske uslove kako ne bi došlo do eventulane transmisije virusa u pritvoru.\nTo znači da će oni koji krše policijski čas ili se bave nedozvoljenom trgovinom, ili počine neko drugo krivično delo, ići u redovan pritvor u skladu sa tim merama i karantinskim uslovima.\nZatvorenici su, inače, od pre desetak dana stavili svoje proizvodne kapacitete u pogon za izradu zaštitnih maski i to u tri zatvora – ženskom odeljenju zatvora Požarevcu, zatvoru u Nišu i Sremskoj Mitrovici.\nOni proizvode dnevno oko 3.000 maski i podmiruju potrebe zatvorskog sistema.\n“Što se tiče sudova, svi sudovi dostavljaju potrebe za higijenskim materijalom, a čim bude vise na raspolaganju takvog materijala sudovi će biti jedan od prioriteta da dobiju što su tražili. Očekujemo da ćemo već od ponedeljka imati raspodelu higijenskog materijala”, rekao je Ilić.


OnePlus 5G telefon će biti objavljen pre kraja maja\nPočetnaVestiMobileMobilni telefoniOnePlus 5G telefon će biti objavljen pre kraja maja\n12.12.2018 18:28 | 0 Mobile\nU poređenju sa gigantima, kakvi su Samsung ili Huawei, OnePlus je relativno mala kompanija. Međutim, uprkos tome OnePlus planira da naredne godine objavi prvi 5G telefon u Evropi. Pete Lau, CEO kompanije, je sada objavio više informacija o dolazećem proizvodu.\nLau je otkrio da ne očekuje ogromnu prodaju kompanijinog prvog 5G telefona. Naredne godine, tehnologija i kompletno 5G tržište će i dalje biti u ranom stadijumu, što će uticati na manju potražnju za 5G telefonima. Međutim, ovo bi se moglo značajno promeniti tokom 2020. godine i zbog ovoga je OnePlus zainteresovan da 5G telefon prezentuje naredne godine.\nKada je u pitanju period tokom kojeg korisnici mogu da očekuju OnePlus 5G telefon, Lau ističe da će se on pojaviti pre kraja maja. Ovo sugeriše da će biti objavljen uz OnePlus 7, što znači da će postojati dva različita uređaja.\nZbog toga što je 5G potpuno nova tehnologija, kompanija je odlučila da razvije odvojeni telefon koji podržava mreže naredne generacije. Spolja, uređaj će biti sličan kompanijinim premijum modelima, a glavna razlika će biti na polju hardvera.\nNokia 8.1 u 6GB/128GB konfiguraciji stiže u januaru\nHonor nagoveštava prednji dizajn i boje View 20 telefona


Renault - Zvaničan demant - Stars Rent a car Beograd\nRenault - Zvaničan demant\nZvanično je demantovano, od strane Francuskog proizvođača da je najavljeno pozivanje 700. 000 automobila na vanredni sevis, zbog ažuriranja softvera u vezi sa emisijom štetnih gasova.Izjava je glasila da nema potrebe za vanrednim servisom jer Renault nema nikakve propuste sa obzirom da vozila ove marke u potpunosti zadovoljavaju emisione norme.\nA sa druge strane kompanija je potvrdila da je za vreme kampanje opozvala za oko 15.000 automobila opremljenih dCi 110 dizel motorima. Tvrde da je svrha ovog opoziva rekalibracija kontrolne jedinice motora.\nRenaulti tvrdi da je problem pronađen još 2015. godine, kada je odmah ujedno pronađeno i rešenje ovog problema. Svi su veoma skeptični tako da će se dalji radovi kompanije pratiti, na osnovu daljih događaja prosudićemo šta je zaista.\nPogledajte naš sajt i ponudu: http://www.rentacar-beograd-stars.com/


Grad Niš: Subvencija za zamenu kotlova za grejanje - PeletPlus\nGrad Niš će uz pomoć Ministarstva zaštite životne sredine u narednih nekoliko meseci pokrenuti program subvencije, tj. sufinansiranja zamene kotlova na drva i ugalj, kotlovima za grejanje na pelet i gas, najavio je energetski menadžer grada Niša Goran Rajčić.\n„Program sufinansiranja predviđa da 50 posto troškova nabavke novih kotlova sufinansira grad Niš i republika, a 50 odsto građani. Program je namenjen vlasnicima porodičnih kuća“, izjavio je Rajčić na konferenciji za novinare u Gradskoj kući.\nDodatno, očekuje se da na grejanje na gas pre svih pređu Pravni i Ekonomski fakultet, Univerzitet u Nišu u zgrada kod Ureda u kojoj se nalaze brojne gradske institucije.\nU Gradskoj kući u Nišu je potpisan ugovor kojim je kotlarnica Univerzitetskog kliničkog centra (UKC) prešla u nadležnost niškog javno komunalnog preduzeća „Gradska toplana“, što će omogućiti da šest velikih objekata koji su za grejanje koristili mazut i ugalj, budu priključeni na toplanu na gas UKC-a.\nPost Tags:\t#kotao#niš#subvencija#sufinansiranje


Dodik odlučio da povuče sporni zakon – mojKontakt portal – Radio Televizija Kontakt\nNacrtom zakona predloženo je da narodni poslanici prvog saziva Narodne skupštine RS, predsjednik i potpredsjednik RS koji su dužnost vršili od 24. oktobra 1991. do 14. septembra 1996. godine dobijaju mjesečnu naknadu u visini od jedne i po prosječne plate odnosno 1.200 KM, kao i da nasljednici nakon smrti korisnika mogu ostvariti pravo na naknadu.\nDodik je obrazložio da je odlučio da povuče nacrt sa ovog zasjedanja Narodne skupštine RS jer je razočaran politizacijom ovog pitanja, navodeći da je potrebna šira rasprava o njemu i konsenzus.\n“Razočaran činjenicom da dobra namjera da se reguliše odnos prema vremenu koji je ključan za nas, kao predlagač došao sam ovdje da kažem imajući u vidu neprincipijelne podvale ovom zakonu da ga povlačim”, rekao je Dodik.\nOn je saopštio da će pokušati da okupi relevantne grupe ljudi kojih se tiče ovo pitanje, te da će ukoliko u roku od pet mjeseci ne bude relevantnog prijedloga ponoviti isti.\nObrazlažući zašto je prethodno podnio nacrt zakona kazao je da je većina osoba koje su obuhvaćene njime “prošla tešku torturu koju je nametalo međunarodno pravosuđe u BiH, mnogi su odrobijali određene godine zatvora, mnogi su u procesu, a mnogi izloženi socijalnim uslovima teškim za život”.\nDodik je istakao da su u pitanju ljudi zahvaljujući kojima je stvorena Republika Srpska, navodeći da je “RS formirana prije početka oružanog sukoba u BiH”.\n“Nismo uspjeli godinama da to regulišemo i pokazujemo se neodgovornim prema ključnom monentu, a to je stvaranje RS”, rekao je Dodik.\nZbog prijedloga nacrta zakona juče je oko 100 građana blokiralo saobraćaj ispred zgrade Narodne skupštine RS.


Objavljeno u kategoriji Region na 10.02.2019 10:09:00\nVidojković na protestu u Beogradu: Građani su Vučićevi taoci\n(Patria) - Građani Srbije danas žive u košmaru u kome su „taoci Aleksandra Vučića“, izjjavio je to pisac Marko Vidojković tokom protresta u Beogradu „Jedan od pet miliona“, koji su održani u subotu navečer.\n„Tek kad on padne, mi počinjemo. Naučili smo da ako neko s… izbije, moramo da izađemo na ulicu. Ako treba da živim košmar, super je što ga živim sa vama, mojom braćom i sestrama, slobodnim građanima Srbije“, kazao je Vidojković, prenosi Danas.\n"Nisu svi iz opozicije sjajni ali mislim da su dovoljno talentovani i pametni da ovaj put neće zeznuti, a ako zeznu, ulica je opet naša", rekao je Vidojković, prenosi Beta.\nPrvi protest protiv nasilja pod nazivom "Stop krvavim košuljama" održan je u Kruševcu 30. novembra prošle godine zbog napada na jednog od osnivača Saveza za Srbiju, lidera Levice Srbije Borka Stefanovića u tom gradu. Od 8. decembra protesti se organizuju svake subote u Beogradu.\nZahtjevi su se iz subote u subotu dopunjavali, pa je od RTS-a zatraženo da protestima posveti pet minuta u svojim informativnim programima, jednako izvještavanje o svim političkim opcijama na javnom medijskom servisu ali je traženo i da se pronađu počinioci i nalogodavci ubistva predsjednika Građanske inicijative SDP Olivera Ivanovića na Kosovu.\nZatražena je ostavka i ministra unutrašnjih poslova Srbije Nebojše Stefanovića i generalnog direktora RTS-a Dragana Bujoševića i urednika Informativnog programa Nebojše Lj. Stefanovića.\nProtesti se četvrtkom, petkom i subotom održavaju i u drugim većim gradovima u Srbiji, među kojima su Niš, Novi Sad, Kragujevac, Čačak, Smederevo, Negotin, Šabac, Trstenik, Kruševac, Vranje, Subotica, Pančevo, Užice, Gornji Milanovac, prenosi agencija Patria.


Buru prekida Kurc: Austrija priznala Kosovo i to je to – BiGportal.ba\nNi danas se u Austriji ne stišava bura zbog izjave vicekancelara da je Kosovo deo Srbije. Polemiku prekida Kurc: Austrija priznala Kosovo i te se neće menjati.\nAustrijski kancelar Sebastijan Kurc je pred današnju sednicu vlade rekao da je Austrija prijatelj i da podržava Zapadni Balkan i da se trudi da da doprinos normalizaciji odnosa Beograda i Prištne.\nNa pitanje da li je Štraheovo opredeljenje da podrži jednu stranu oslabilo posredničku poziciju Austrije, umesto Kurca odgovorio je sam Štrahe koji je negirao tu tvrdnju i naglasio da ima razumevanje za obe strane, ali je istovremeno konstatovao da se, kada govori o realnom stanju uvek suočava sa optužbama da je jednostran.\n„”Srpsko viđenje je drugačije od onog Kosova. Takođe i pet država EU nije priznalo Kosovo“” podsetio je on i dodao da problem nažalost nije održivo rešen. Kurc je takođe ocenio da ne vidi da je Štraheova izjava nanela bilo kakvu štetu, te istakao da ima odlične kontakte kako sa Srbijom, tako i sa Kosovom.\n„Austrija je pre dugo vremena priznala Kosovo i taj stav se i u budućnosti neće menjati“, zaključio je Kurc.\nS druge strane, opoziciona stranka Neos zatražila je danas sednicu spoljnopolitičkog saveta zbog “višestrukih spoljnopolitičkih ispada” vicekancelara Hajnc Kristijana Štrahea.\nTakozvani “Savet austrijske integracione i spoljne politike” važi za ekvivalent nacionalnog saveta bezbednosti i nalazi se pri Ministarstvu spoljnih poslova, a njegovi članovi su šefica diplomatije, predstavnici kancelara, vicekancelara, Ministarstva odbrane, kao i predstavnici parlamentarnih partija, Konferencije predsednika pokrajina.\nMinistarka spoljnih poslova Karin Knajsel treba da izađe pred poslanike i objasni koje su smernice austrijske spoljne politike i ko sve od članova vlade može da vodi spoljnu politiku, navodi se u zahtevu Neosa.\nZa sazivanje sednice Saveta neophodan je zahtev dva člana, a Neos je s tim u vezi dovoljno zastupljen u ovom telu. Ta opoziciona stranka smatra da Austrija u EU ovim ispadima Štrahea gubi verodostojnost kao spoljnopolitički partner u EU.\nI bivši austrijski kancelar, lider Socijaldemokratske partije Kristijan Kern, osudio je izjave Štrahea vezane za Kosovo ističući da on „doliva ulje u vatru“. „Tada kada smo prizali Kosovo imali smo konflikte na ulicama Austrije među mladima sa Kosova i iz Srbije“, objasnio je Kern. Takođe i po pitanju RS je, kako dodaje, Štrahe već delovao mimo evropskog konsenzusa.\n„To je pravi bezbednosni rizik po Austriju“, upozorava Kern podsećajući da je više stotina plavih šlemova iz Austrije stacionirano na Kosovu i u Bosni i Hercegovini koji bi bili prvi koji bi se suočili sa problemima.


Novi rok za potencijalne koncesionare aerodroma - Bizlife.rs\nNovi rok za potencijalne koncesionare aerodroma\nNovi rok za slanje neobavezujućih ponuda za koncesiju za Aerodrom “Nikola Tesla” u Beogradu je 24. april.\nOdlukom Vlade Srbije produženi su rokovi u postupku davanja koncesije za finansiranje, razvoj, održavanje i upravljanje infrastukturom beogradskog aerodroma kako bi zainteresovani koncesionari imali dovoljno vremena da analiziraju konkursnu dokumentaciju i podnesu odgovarajuće neobavezujuće ponude.\nKako bi se izbeglo da se ukupno trajanje postupka neograničeno produžava, skraćen je rok za donošenje odluke o ponuđačima koji su se kvalifikovali za učešće u fazi 2, kao i rok za pregledanje i ocenu obavezujućih ponuda.\nNovi rok za odluku o ponuđačima koji su se kvalifikovali za učešće u fazi 2 je deset kalendarskih dana od dana isteka roka za podnošenje neobavezujućih ponuda, a za pregledanje i ocenu obavezujućih ponuda 20 kalendarskih dana od dana isteka roka za podnošenje obavezujućih ponuda.\nRok za podnošenje obavezujućih ponuda ostaje 75 kalendarskih dana od dana objavljivanja ponuđača koji su se kvalifikovali za učešće u fazi 2 na internet stranici Aerodroma “Nikola Tesla” i Portala javnih nabavi.\nVlada Srbije i Aerodrom Nikola Tesla objavili su 10. februara javni poziv za davanje koncesije za tu kompaniju u trajanju od 25 godina. Za koncesiju se prijavilo 27 kompanija, a dve se nisu kvalifikvale za dalje učešće u tom postupku.


Vladan Danilović hodi stopama Rada Krunića | Foča24 | informativni portal\nVladan Danilović hodi stopama Rada Krunića\nNekadašnji fudbaler fočanske „Sutjeske“ i banjalučkog „Borca“ Vladan Danilović, koji od ove sezone igra u portugalskom drugoligašu „Nasionalu“, nada se plasmanu svog kluba u Prvu ligu i priželjkuje sličan fudbalski put koji je imao Rade Krunić, član italijanskog „Milana“.\nDvadesetdvogodišnji Danilović i šest godina stariji Krunić ponikli su u „Sutjesci“.\nNakon Prve lige Srpske, Krunić je igrao u Superligi Srbije, potom u italijanskoj Seriji B za „Empoli“, a danas sa uspjehom nastupa u Seriji A za slavne rosonere.\nSličan put za sada ima i Danilović, koji je nakon „Sutjeske“ igrao sa „Borcem“ u Premijer ligi BiH, a internacionalnu karijeru počeo je u portugalskom drugoligašu.\nDa bi nastavio Krunićevim stopama, Danilovićev naredni korak trebalo bi da bude plasman u viši rang, što on upravo i očekuje.\n„Zadovoljni smo dosadašnjim tokom drugoligaške sezone, želja nam je da se vratimo u Prvu ligu Portugala, dobro nam ide, bilježimo dobre rezultate. Nije lako, Druga liga je komplikovana, daćemo sve od sebe da se vratimo tamo gdje pripadamo”, kaže Danilović.\nOn ističe da mu je cilj da se održi na visokom igračkom nivou i da dalje napreduje.\n„Vjerujem u svoj rad, svoju volju, trud i talenat, ali mnogo je rada ispred mene da bih dostigao velike ciljeve. Sam primjer toga je Rade Krunić, koji je, iskren da budem, ne mogu da kažem moj uzor, ali neki put kojim bih ja želio da idem. Pratim njega i želim nešto slično da napravim, vjerujem u sebe”, poručio je Danilović.\nOvaj talentovani fudbaler za praznike je stigao u svoj rodni grad, gdje je prisustvovao završnici Novogodišnjeg turnira u malom fudbalu.\n„Oduševljen sam kako je turnir protekao, sve je bilo na visokom nivou, prelijepo je vidjeti tako mnogo odličnih ekipa sa vrhunskim igračima i toliko publike”, rekao je Danilović.\nNikad boljem odzivu, kako kvalitetnih ekipa, tako i brojne publike, doprinio je i Danilović, koji je pred početak turnira video pozivom iz Portugala pozvao ljubitelje fudbala na druženje u Gradskoj dvorani, a među nagradama za mlađe uzraste, uz Krunićev, našao se i njegov dres.\n„Pomogao sam koliko je bilo do mene, ali ljudi koji su organizovali su zaslužni što je turnir bio na ovako visokom nivou. Ja ću uvijek biti tu za ovaj grad i klub i uvijek ću rado da se odazovem na svaki poziv”, obećao je plavokosi fudbaler.


Ruska inspekcija pojačala kontrolu uvoza pašteta Juhora i Neoplante | Nova Ekonomija\nRuska federalna služba za veterinarski i fitosanitarni nadzor - Roseljhoznadzor, objavila je na svom zvaničnom sajtu da su dva srpska proizvođača mesnih prerađevina Neoplanta i Juhor trenutno pod kontrolom ove inspekcije.\nDomaći proizvođači stavljeni su na listu krajem februara, odnosno početkom marta, nakon što je inspekcija utvrdila da se u njihovim paštetama nalazi DNK životinja od kojih ovi proizvodi, prema deklaraciji, nisu napravljeni, prenosi Politika.\nTako je u Neoplantinoj pašteti Patelina s ukusom svinjske šunke pronađen pileći DNK, dok je u Juhorovoj goveđoj pašteti, detektovan DNK svinje. Proizvođači ove informacije nisu naveli na deklaraciji, zbog čega će u narednom periodu trpeti posledice kroz pojačanu kontrolu ruske inspekcije.\nKako je objavljeno u Politikom dodatku Potrošač, zbog ovakvih nalaza kompanije iz Jagodine i Novog Sada nalaze se u takozvanom žutom statusu, odnosno biće 90 dana pod pojačanom prismotrom inspekcije.\nBiće im kontrolisani uzorci u laboratoriji za svaku izvoznu pošiljku, navodi se u tekstu.\nDomaće kompanije, čiji proizvodi će odsad biti pod prismotrom Roseljhoznadzora, kažu da su njihove interne kontrole pokazale drugačije rezultate.\nKompanija Juhor izvozi proizvode u Rusiju već 10 godina i, kako kažu, dosad nisu imali ovakvu situaciju:\n"Odmah nakon prijave reagovali smo vanrednom kontrolom celokupnog lagera, kao i procesa proizvodnje i nismo utvrdili navedene neusaglašenosti. Sigurni smo da ćemo nakon režima pojačanog nadzora, biti vraćeni u prvobitni status", rekli su u Juhoru.\nU Neoplanti kažu da su, odmak nakon prijave, analizirali svoje proizvode i nisu pronašli tragove pilećeg DNK u proizvodu, koji sadrži svinjsko meso. Oni su, naveli i da piletina kao sastojak nije alergen, te stoga, ukoliko postoji i najmanja mogućnost da se ona u malim količinama nađe u proizvodu, čiji je glavni sastojak meso drugog porekla, proizvođač, prema zakonu, nije obavezan da to istakne u deklaraciji.


MEHANIČKA OBRADA - ZASTAVA AUTOMOBILI ad - Kragujevac - Srbija\nPočetak Pretraga Mapa sajta Kontakt Favorites\nProfitni centar MEHANIČKA OBRADA je fabrika za mehaničku obradu delova i sklopova koja posluje u sastavu ZASTAVA AUTOMOBILI a.d. Smeštena je u Kragujevcu, gradu od oko 200.000 stanovnika sa dugom industrijskom prošlošću, koji se nalazi oko 100 km južno od Beograda.\nProizvodi MEHANIČKE OBRADE su izvoženi između ostalog i u najrazvijenije zemlje sveta. Kroz automobile, delovi i sklopovi PC MEHANIČKA OBRADA su izvoženi u SAD, Nemačku, Veliku Britaniju i ostale razvijene i zemlje u razvoju. Kvalitet delova iz MEHANIČKE OBRADE je izdržao probu najprobirljivijih tržišta, a posebno treba istaći kvalitet izrade menjača kao najvažnijeg proizvoda fabrike.\nTakođe, MEHANIČKA OBRADA kroz kooperaciju sa firmama iz zapadne Evrope izvozi pojedine delove i sklopove, posebno zupčanike i diskove kočnica, odnosno elemente vešanja. Važne prednosti su konkuretne cene proizvoda uz visok kvalitet, kao i veliki procenat raspoložive opreme poreklom iz zapadnih zemalja. U domenu kvaliteta PC MEHANIČKA OBRADA je opremljena elektronskim uređajima za kontrolu “IN” i “POST” procesa i poseduje certifikat za poslovanje po standardu ISO 9001.\nTRG TOPOLIVCA 4, 34000 KRAGUJEVAC, SRBIJA\n.: Zastava automobili ad - PC MEHANIČKA OBRADA © 2007 :.


Svečano potpisan ugovor o dodeli sredstava Gradu Zrenjaninu\nMinistarka bez portfelja zadužena za demografiju i populacionu politiku Slavica Đukić Dejanović potpisala je ugovore o dodeli bespovratnih sredstava za sufinansiranje mera populacione politike, sa predstavnicima 61 lokalne samouprave, čiji su projekti prihvaćeni na javnom pozivu.\nUgovori su uručeni na svečanosti u Palati „Srbija“ u Beogradu, a u ime Grada Zrenjanina ugovor je potpisala načelnica Gradske uprave Jasmina Malinić.\nZrenjaninu je, za predloženi projekat, pripalo 29,6 miliona dinara bespovratnih sredstava, a opštinama Srednjobanatskog okruga 7,7 miliona. Zrenjanin se našao među sredinama za čije su predložene aktivnosti izdvojena najveća sredstva.\nOd ukupno odobrenog iznosa za projekat Zrenjanina, Vlada Republike Srbije, odnosno Kabinet ministra bez portfelja zaduženog za demografiju i populacionu politiku, učestvuje sa 23,7 miliona dinara, a Grad Zrenjanin sa 5,9 miliona dinara.\nPosebnu pažnju, kako se navodi u saopštenju Kabineta ministra, privukli su, između ostalog i sledeći projekti: otvaranje kutka za dojenje u Žitištu i uvođenje dežurnog vrtića za boravak dece od 14 do 22 časa u Zrenjaninu.\nPodsećamo, Gradu Zrenjaninu i opštinama Žitište, Novi Bečej, Nova Crnja i Sečanj odobrene su mere populacione politike – usklađivanje rada i roditeljstva, snižavanje psihološke cene roditeljstva, put ka zdravom materinstvu, edukacija iz oblasti populacione politike i aktiviranje lokalne samouprave.\nTagovipopulaciona politika Slavica Đukić Dejanović ugovor\n24/07/2018 у 13:21\nEvo ih, opet se slikaju! Za tu mizeriju nije potrebno da se slikaju. Treba samo da se bore da se naš opljačkan novac vrati gradu i građanima, a ne da promovišu političku propagandu i prodavanje magle. Zrenjanin bi imao i više novca od toga da se ne pljačka svakodnevno /nafta i gas/, ali to ne dotiče lokalne vlastodršce pošto su oni tu samo da bi sprovodili politiku Beograda i da bi primali lepe plate. Sve je to čista demagogija i paralaža.\nJedan zaraženi virusom Zapadnog Nila, komarci otkriveni na više mesta!


17-09-2019 22:37 Srbija Politika\nEvropski parlament je spreman da posreduje u dijalogu vlasti i opozicije u Srbiji oko izbornih uslova, ukoliko dobije pozitivan odgovor od predsednice Skupštine Srbije Maje Gojković, izjavio je Dejvid Mekalister, predsedavajući Spoljnopolitičkim odborom Evropskog parlamenta.\n“U slučaju pozitivnog odgovora predsednice Skupšštine, mi smo spremni da podržimo predloženi dijalog”, izjavio je Mekalister.\nDejvid Mekalister je na pitanje o očekivanjima dela srpske opozicije da dobiju "odgovor EU" na moguće posredovanje Brisela u pregovorima vlasti i opozicije oko izbornih uslova podsetio da su nekadašnji polanici Evriopskog parlamenta Eduard Kukan i Knut Flekenštajn krajem avgusta boravili u Srbiji gde su pažljivo saslušali pozicije svih partija.\n“Pošto su me izvestili o razgovorima, ja sam poslao pismo predsednici srpskog Parlamenta Maji Gojković sa predlogom i vremenskim okvirom za dijalog kome bi posredovao Evropski parlament. Na osnovu pozitivnog odgovora predsednice, mi smo spremni da podržimo predloženi dijalog”, poručio je Mekalister.\nMekalister je krajem avgusta razgovarao u Skupštini Srbije sa poslanicima o radu parlamenta, izbornim uslovima i dijalogu vlasti i opozicije.\nIstovremeno, lider PSG SergejTrifunović uputio je Mekalisteru otvoreno pismo u kom upozorava na "nefer izborne uslove i bojkot izbora od dela opozicije" i poziva na "dijalog vlasti i opozicije pod patronatom EU".\nNedavno je Trifunović naglasio da pre odluke PSG o bojkotu izbora želi da čuje i "odgovor EU".\nPSG pozdravio spremnost EU da posreduje u dijalogu\nPokret slobodnih građana (PSG) pozdravio je spremnost Evropskog parlamenta da posreduje u dijalogu o izbornim uslovima i očekuje odgovoran pristup svih političkih činilaca ako do tih pregovora dođe.\nPročitajte OVDE zašto SzS tvrdi da je odluka o bojkotu izbora konačna.\nNEZAPAMĆENO KIDISANJE REŽIMA NA PROTESTANTE: Poslanik Nogo prosleđen u Palatu pravde!


Srbija i Rusija uvek na pravoj strani istorije (video) - Sputnjik Srbija\n19:44 14 Jul 2020\n19:38 25.09.2019 (osveženo 13:08 26.09.2019) Preuzmite kraći link\n„Rusija i Srbija su uvek bili na pravoj strani istorije“, jedna je od poruka poslatih sa prve međunarodne konferencije pokreta Besmrtni puk, koja je otvorena u Beogradu.\nKonferenciju su otvorili ministar rada Srbije Zoran Đorđević i ambasador Rusije u Srbiji Aleksandar Bocan-Harčenko. Tokom dva dana skupa oko 100 učesnika iz 55 zemalja razmenjivaće iskustva u organizovanju šetnji Besmrtnog puka, ali i razmatrati teme poput pokušaja revizije istorije, većeg uključivanja omladine i saradnje sa organima izvršne vlasti.\nSrbija i Rusija uvek na pravoj strani istorije\nAkcije Besmrtnog puka su među najmasovnijim u svetu, a posvećene su očuvanju istorijskog i porodičnog sećanja na učesnike Drugog svetskog rata koji su spasili svet od pošasti fašizma.\nKonferencija je organizovana uoči 75. godišnjice oslobođenja Beograda od nacističkih zavojevača, a na njoj učestvuju i predstavnici Vlade Srbije, Grada Beograda, Ministarstva spoljnih poslova Rusije, ruske Federalne agencije za saradnju sa sunarodnicima, Ambasade Rusije u Srbiji, Ruskog geografskog društva, kao i predstavnici organizacija Besmrtni puk Rusije i Besmrtni puk.


Španija - Barselona - dve nedelje (14-21god) | Karavan Travel\nŠpanija – Barselona 2019\nKurs španskog jezika 2.nedelje (13 noćenja)\nBarselona – jedan od najlepših evropskih gradova. Nalazi se na obali Mediterana sa bajkovitim ulicama u kojima je originalni pečat ostavio čuveni arhitekta Antoni Gaudi sa svojim remek delima od parka Guell do čuvene katedrale Sagrada Familija. Jedno od najprometnijih mesta Barselone je sigurno šetalište Las Ramblas na čijem kraju se nalazi statua Kolumba okrenuta ka pučini mora. Predivna klima, mnoštvo kafića i restorana i veliki broj umetnika iz celog sveta koji na svakom ćošku Barselone pokazuju svoja umeća.\nNalazi se u samom centru Barselone blizu katedrale, šetališta Las Ramblas kao i plaže. Pored učenja i upoznavanja kulturnih znamenitosti u blizini odmah „iza ćoška“ nalaze se galerije, butici, tapas barovi, itd. Škola je modernog izgleda sa 7 klimatizovanih ucionica. U sklopu škole nalazi se i zajednička prostorija za okupljanje mladih radi odmora i opuštanja ili pak izrade domaćih zadataka. Pored toga nalazi se i učionica sa kompjuterima gde se besplatno može koristiti internet kao i literatura na španskom jeziku.\n20 časova španskog jezika nedeljno (Standard Course). Čas u trajanju 45 min. Nastava se odvija od ponedeljka do petka uglavnom u prepodnevnim časovima. Max broj ucenika u grupi za nastavu je izmedju 12-15.Kurs je osmišljen tako da učenje jezika bude prilagođeno potrebama pojedinca i njegovom prethodnom znanju jezika i predstavlja idealnu kombinaciju učenja, zabave i odmora. Pre početka kursa obavezno je uraditi Placement test kako bi se proverilo znanje jezika i odredila grupa u kojoj će učenik biti raspoređen od nivoa Elementary A1 do Advanced C1. Udžbenici i ostali edukativni material neophodan za praćenje nastave može se dobiti na korišćenje uz malu doplatu. Po završetku kursa svaki polaznik dobija odgovarajući sertifikat.\nMože biti studentski smeštaj (Residence) ili porodični (Homestay). Studentski smeštaj se nalazi na 15ak min udaljenosti od škole. Sobe su dvokrevetne i trokrevetne sa zajedničkim kupatilom, kuhinjom i terasom.\nU sklopu Residence smeštaja nalazi se recepcija 24 hrs kao i sala za ručavanje.\nPorodični smeštaj je udaljen 30ak min prevozom do škole i oko 15-30 min prevozom do centra grada. Sobe su dvokrevetne, trokreventne i četvorokrevetne sa zajedničkim kupatilom.\nStudentski smeštaj (Residence): 2 – 4 krevetna soba 1245 EUR\nPorodični smeštaj (Homestay): 2 – 4 krevetna soba 1045 EUR\nSmeštaj i ishrana na bazi punog pansiona ( lanč paket)\nTransfer od i do aerodroma u Barseloni (BCN) u periodu između 9-19h


Amerikanci nezadovoljni predsjednikom, demokrate u panici\nNivo podrške američkom predsjedniku Džou Bajdenu opada već četiri nedjelje zaredom i sada iznosi 36 odsto, što odgovara najnižem nivou koji je viđen krajem maja ove godine, pokazuje istraživanje javnog mnjenja koje su sproveli Rojters i Ipsos.\nBajdenov rejting od avgusta prošle godine nije bio viši od 50 odsto, što je znak upozorenja da bi njegova Demokratska stranka mogla da izgubi kontrolu nad najmanje jednim domom Kongresa SAD na izborima na sredini predsjedničkog mandata koji će se održati 8. novembra ove godine, prenosi Rojters.\nTrideset četiri odsto Amerikanaca je istaklo da je ekonomija najvažnije pitanje građana SAD, a Bajden se suočava sa najvećom inflacijom u posljednjih 40 godina, čemu su značajno doprinijele posljedice sukoba u Ukrajini, koje su ograničile globalne lance snabdjevanja, pogotovo gorivom, navodi britanska agencija.\nPrema istraživanju Rojtersa i Ipsosa, 73 odsto demokrata podržava Bajdena, što je za jedan procenat manje nego prošle nedjelje.\nU avgustu prošle godine Bajdena je podržavalo 85 odsto demokrata.\nMeđu republikancima Bajdenov rejting je pao na sedam odsto, a prošle nedjelje je iznosio 11.\nPrema istraživanju, samo 18 odsto Amerikanaca smatra da se njihova zemlja kreće u pravom smjeru.\nBajdenov rejting podrške se približava najnižim nivou njegovog prethodnika Donalda Trampa, koga je u decembru 2017. godine podržavalo 33 odsto ispitanika, prenosi Rojters.\nAnketa koju su sproveli Rojters i Ipsos je sprovedena onlajn na engleskom jeziku širom SAD, a prikupila je odgovore 1.002 odrasle osobe, uključujući 435 demokrata i 379 republikanaca, navodi britanska agencija, prenosi Blic.


Кинеска уметност осваја запад\nSa ovom izložbom prvi put je moj rad predstavljen u Kini, a za nju me je predložio moj galerista iz Pariza, kaže slikar Radovan Kragulj, čijih pet radova srednjeg formata je nedavno bilo izloženo na grupnoj izložbi u muzeju kineskog grada Ningbo. Umetnik je izložio radove iz novije faze nastale poslednjih godina, a reč je o slikama rađenim na platnu i na panou u kombinovanoj tehnici: grafit i akrilik. Izbor radova napravio je zajedno sa pomenutim galeristom i kustosom kineskog muzeja.\nIzložba je najavljena kao sastavni deo konferencije o ekonomskoj saradnji između Kine i zemalja centralne, istočne i južne Evrope na bazi obostrane kulturne saradnje i razmene između institucija za savremenu umetnost ovih zemalja. Uz Kragulja, na izložbu je pozvan i Vladimir Veličković koji je izložio tri slike većeg formata, dok su među ostalim učesnicima bili umetnici iz našeg regiona, kao i iz zemalja centralne i južne Evrope (Hrvatske, Crne Gore, Bosne i Hercegovine, Makedonije, Slovenije, Poljske, Češke, Slovačke, Mađarske, Rumunije, Bugarske, Estonije, Litvanije, Italije, Francuske…).\n– Video sam po katalogu da su pozvani umetnici generacijski različiti i da svaki odabrani umetnik ima svojstven kreativni umetnički jezik – objašnjava Kragulj koji nije bio u prilici da prisustvuje otvaranju izložbe. Izloženi radovi pokazuju heterogenost u koncepciji i estetskom izrazu, bilo da je reč o formi, sadržaju ili stilu. Možda je to zanimljivije, jer nema homogenizacije koja je često prisutna u političkom diskursu.\nNingbo se, inače, smatra jednim od najstarijih gradova Kine (osnovan pre više od 6.000 godina) i nalazi se na severoistoku provincije Džeđang. Ningbo muzej istorije, tradicije i zanatstva se smatra jednim od deset najpoznatijih muzeja u Kini, delo je arhitekte Vang Šua koji je za ovo delo dobio nagradu Lu Ban 2009. godine, a inače je dobitnik i nagrade Priker za arhitekturu 2012.\n– Ovo je prvi muzej izgrađen uglavnom od korišćenog otpadnog materijala. Vang Šu je u regionu sakupio ogromnu količinu korišćenih keramičkih cigli i crepova da bi izgradio ovo zdanje. Izučio je i koristio drevnu tehniku gradnje „van pan“ koja omogućava korišćenje različitih vrsta materijala u izgradnji jedinstvene kohezivne celine. Pored stalne postavke, muzej organizuje temporalne izložbe i kulturne manifestacije nacionalnog i internacionalnog profila – kaže Kragulj.\nKragulj ističe da je savremena kineska umetnost dosta vezana za njenu bogatu kulturnu prošlost, a od kraja 20. veka vidni su dijalozi i sa umetnošću zapada. Bijenale u Veneciji 1999. godine prvi put je dalo značajan prostor kineskim umetnicima predstavivši njih pedesetak, podseća naš umetnik. Slede značajne izložbe kineske savremene umetnosti „Living in time“ organizovane u Berlinu 2001. i „Alors la Chine“ u Parizu 2003. godine.\nOd Radovana Kragulja saznajemo da je savremena kineska umetnost našla svoje mesto na zapadu i postala predmet interesovanja na umetničkom tržištu. U Kini se organizuju značajne umetničke manifestacije internacionalnog karaktera, poput onih u muzejima u Šangaju i Šendženu. Pojavljuju se moćni kineski kolekcionari. Kina je danas veoma visoko plasirana na tržištu umetnosti u svetu.\nOvaj naš umetnik već decenijama živi i radi u inostranstvu – najpre 15 godina u Londonu, a potom se preselio u Pariz gde i danas stvara. Ovo leto provodi u Herceg Novom, kaže da je njegovo učestvovanje na izložbi u muzeju Ningbo samo početak predstavljanja njegovog rada u Kini.


February 23, 2020, 03:12:05 am\nAuthor Topic: Rusija - SAD: Raketni štit (Read 62388 times)\nRusija - SAD: Raketni štit\n« on: December 28, 2007, 11:44:14 pm »\nPoljska i Rusija o američkom raketnom štitu\nVARŠAVA - Predstavnici Poljske će razgovarati s sa ruskim kolegama povodom protivljenja vlasti u Moskvi razmeštaju američkog raketnog odbrambenog štita u Centralnu Evropu, izjavio je danas u Varšavi šef poljske diplomatije Radoslav Sikorski.\nPomoćnik ministra inostranih poslova Rusije Sergej Kisljak učestvovaće u razgovorima u Varšavi u januaru, izjavio je Sikorski za poljski radio.\n« Reply #1 on: February 03, 2008, 01:55:13 am »\nPoljska i SAD bliže dogovoru\nVašington - Poljska i SAD su,\nkako se čini, bliže dogovoru\no postavljanju američkog\nodbrane na poljskoj teritoriji.\nNedavno sprovedena anketa u Poljskoj ukazuje na to da je većina Poljaka (čak preko 70%) protiv postavljanja američkog antiraketnog štita na tlu Poljske.\n« Reply #2 on: October 20, 2008, 08:51:18 am »\nMoskva ne planira nuklearne napade\nIvanov je rekao da će Rusija reagovati vojno ako se nastavi sa planovima kao što je postavljanje antiraketnog štita, ali je odbacio prijetnju jednog ruskog generala koji je rekao da se Poljska izlaže nuklearnom napadu ako dozvoli razmještanje štita. „Rusija će definitivno reagovati. Novo oružje ili vojska biće za nekoliko godina udaljeni samo oko 300 kilometara od naših granica. Ali to ne znači da planiramo nuklearni napad na Češku ili Poljsku. To je apsolutna glupost“, rekao je Ivanov. On je dodao da je problem što još uvijek ima mnogo „hladnoratovskih ratnika“. „Mnogi Britanci i Amerikanci još uvijek smatraju da su Rusi pijanci i zaverenici i da stalno mislimo kako da napadnemo Zapad“, kaže Ivanov, dodajući da je previše nepovjerenja između Rusije i Zapada.\n« Reply #3 on: October 20, 2008, 09:12:57 am »\nImajući u vidu Ivanovu prošlost u KGB-u, ne bi me čudilo da dotični general završi negde daleko, daleko...\n« Reply #4 on: October 20, 2008, 09:19:23 am »\nMisliš negde daleko,gde je vrlo hladno?\n« Reply #5 on: October 20, 2008, 01:37:06 pm »\nQuote from: dreadnought on October 20, 2008, 09:19:23 am\nUpravo tako Stara ljubav, zaborava nema.\n« Reply #6 on: October 21, 2008, 11:22:46 am »\nRusija: Predlog Češke nedovoljan\n21. oktobar 2008.\nMoskva, Jerevan -- Rusija smatra nedovoljnim predlog Češke da ruski oficiri budu povremeno na objektima američkog sistema protivraketne odbrane u toj zemlji, kaže Sergej Lavrov.\n"Kad ne žele da naši oficiri prisustvuju tamo stalno, ispostavlja se da ima, ili da će biti šta da se krije", rekao je šef ruske diplomatije Lavrov, navodeći da to ne doprinosi transparentnosti i poverenju.\nLavrov, koji se nalazi u pratnji ruskog predsednika Dmitrija Medvedeva u dvodnevnoj poseti Jermeniji, smatra da nestalno prisustvo ruskih oficira na sistemima američkog protivraketnog štita u istočnoj Evropi, ništa ne menja.\nČeški premijer Miroslav Topolanek je rekao da je Prag spreman "na kompromis sa Rusijom" povodom prisustva na objektima američke PRO koje SAD planiraju da instaliraju u Češkoj i da će se saglasiti sa vojnim posmatračima, ali samo u slučaju "ako njihovo prisustvo bude nestalno".\n« Reply #7 on: October 27, 2008, 01:31:13 pm »\nČeška opozicija pokušava da spreči američki radar\nČeška opoziciona levica osokoljena trijumfalnom pobedom na nedavnim regionalnim i izborima za trećinu Senata pokušava da spreči razmeštanje radara američkog antiraketnog štita u Češkoj već ove sedmice, u prvom čitanju u parlamentu.\n"Pokušaćemo da sprečimo sve asocijalne reforme, a takođe američki radar", rekao je za današnje Hospodaržske novini lider pobednika izbora, Češke socijaldemokratske stranke, bivši premijer Jirži Paroubek.\nPoslanički dom u kome parlamentarna većina vladajuće koalicije visi na glasovima nekoliko preletača, glasaće o sporazumu sa SAD o izgradnji radarske baze ove srede, a Paroubek je rekao da će opozicija sigurno pokušati da radar "potopi".\n"Neki poslanici vlade sigurno će razmišljati o tome što im je nanelo najviše štete na ovim izborima. A upravo je radar stvar koja je nanela puno štete vladi", rekao je Paroubek.\nBroj protivnika baze američkog antiraketnog štita južno od Praga u vojnom poligonu Brdi porastao je i u gornjem domu, pošto je vladajuća Građanska demokratska stranka premijera Mireka Topolaneka izgubila na izborima ovog vikenda dosadašnju većinu u Senatu.\n"Radar sam po sebi nema nikakav značaj, to je samo pokušaj SAD da iskoriste Češku i Poljsku kao trojanske konje", rekao je sveže izabrani senator za ČŠD Jirži Dinstbir.\nTaj nekadašnji izvestilac za ljudska prava u bivšoj Jugoslaviji, koji je posle 16 godina uspeo da se vrati u visoku politiku u domovini, rekao je da je protiv bilateralnih sporazuma tipa radara. "Jedini način kako da se očuva naša i svetska bezbednost je zajednički dogovor Evrope i SAD. Suočavati se moramo zajedno", rekao je Dinstbir dnevniku Pravo.\nČeška je pre Poljske postigla dogovor sa SAD da na njenoj teritoriji bude smešten radar američkog štita, dok bi rakete presretači bile razmeštene u Poljskoj.\nPreteće češko "NE" radaru iskomplikovalo bi i poljsku raketnu bazu, koja bez radara ne može, a koju podržava većina poljske političke scene i očekuje se glatka ratifikacija u parlamentu.\n« Last Edit: October 28, 2008, 08:59:23 am by dreadnought » Logged\n« Reply #8 on: October 27, 2008, 10:43:56 pm »\nQuote from: dreadnought on October 27, 2008, 01:31:13 pm\nPreteće češko "NE" radaru iskomplikovalo bi i poljsku raketnu bazu, koja bez radara ne može...\nJel' naši novinari imaju pojma kako funkcioniše američki sistem Dokle više sa ovim glupostima?\n« Reply #9 on: October 29, 2008, 07:49:06 pm »\nVARŠAVA - Šef američke Agencije za raketnu odbranu, general Henri Obering izjavio je danas da se nada da bi SAD i Poljska mogle do kraja godine da ratifikuju kontroverzni sporazum o razmeštanju američkog raketnog štita u Poljskoj, ali je zvanična Varšava saopštila da će joj možda trebati više vremena.\n"Voleli bismo da vidimo da se do kraja ove godine u obe zemlje ratifikuje sporazum, tako da bi izgradnja mogla da počne krajem sledeće godine ili početkom 2010, a da prvi raketni presretači budu postavljeni 2012. godine", izjavio je general Obering na konferenciji za štampu tokom posete mestu Režikovo, na severu Poljske, gde će biti sagrađena američka baza.\nZamenik ministra odbrane Poljske Stanislav Komorovski je izjavio da poljska vlada želi da skupština u isto vreme ratifikuje sve sporazume koji se tiču nuklearnog štita, a da to verovatno neće biti moguće do kraja godine, javio je Rojters.\nPoljska i SAD još uvek pregovaraju o vojnom sporazumu SOFA kojim se uređuju pravni aspekti u vezi sa antiraketnim štitom i sa stacioniranjem raketa "patriot".\nU avgustu su dve zemlje potpisale dogovor o razmeštanju 10 američkih raketa presretača na poljskom tlu kao deo globalnog američkog antiraketnog sistema za koji Vaštington tvrdi da je uperen protiv potencijalnog napada terorističkih organizacija poput Al Kaide ili zemalja poput Irana.\nRusija se najoštrije protivi razmeštanju američkih raketa presretača velikog dometa u Poljskoj i to smatra direktnom pretnjom svojoj sigurnosti.\n« Reply #10 on: November 01, 2008, 03:08:46 pm »\nSAD imaju rezervni plan za štit\n1. novembar 2008.\nPrag -- SAD imaju rezervni plan ukoliko češki parlament odbije da ratifikuje sporazum o razmeštanju radara američkog antiraketnog štita u Češkoj, kažu u vojsci SAD.\nŠef američke Agencije za protivraketnu odbranu general Henri Obering, u intervjuu za češki dnevnik Lidove novini, istakao je da su Poljska za bazu 10 raketa presretača i Češka za radar evropske baze štita optimalne lokacije.\n"Ali to ne znači da ne postoje dalje mogućnosti. Bilo bi to razočaranje kako za nas, tako i za NATO. A to važi posebno za radar, zato što on doprinosi odbrani i od raketa kratkog dometa, što je važno za alijansu", kazao je Obering da Vašington ima plan B.\nAmerički general izrazio je bojazan i zbog odugovlačenja u Češkoj da parlament glasa o radaru.\nČeška vlada oteže sa glasanjem jer nije sigurna da ima dovoljno poslanika da radar u donjem domu prođe, pošto je pored reformi u zdravstvu upravo protivljenje američkom radaru donelo trijumfalnu pobedu opozicionoj levici na nedavnim regionalnim i izborima za trećinu Senata.\n"Jedina stvar koje se plašim su rokovi. Ratifikacija sporazuma (o štitu) u Poljskoj i Češkoj je ključni faktor bez koga ne može da se razmesti štit. A to naravno produžava period u kome će se dalje širiti raketne tehnologije i povećavati opasnost", kazao je Obering.\nGeneral je apelovao da Poljska, koja još nije ni potpisala sporazum SOFA koji reguliše boravak američkih vojnika na njenoj teritorija i Cceška u kojoj je sve sporazume već potpisala vlada ne otežu dugo sa ratifikacijom.\n"Ne radi se samo o SAD. Reč je i o NATO - radar ima važnu ulogu u protivraketnoj arhitekturi NATO", upozorio je Obering na stranicama Lidovih novina.\n« Reply #11 on: November 05, 2008, 02:35:52 pm »\nMoskva -- Ruski predsednik Dimitrij Medvedev kritikovao je danas SAD, u svom prvom obraćanju naciji otkako je u maju preuzeo dužnost.\nOn je optužio sebičnu američku spoljnu politiku koja je dovela do nedavnog rata u Gruziji i do finansijske krize u svetu. Medvedev je takođe predložio produženje predsedničkog mandata sa sadašnjih četiri na šest godina, kao i mandata donjeg doma ruskog parlamenta sa četiri na pet godina, javlja Rojters.\nRat sa Gruzijom u avgustu oko Južne Osetije je "bio između ostalog, rezultat arogantnog kursa američke administracije koja mrzi kritiku i više voli jednostrane odluke", rekao je Medvedev u govoru koga su uživo prenosile ruske televizijske i radio stanice.\n"Sukob na Kavkazu je upotrebljen kao izgovor za slanje ratnih brodova NATO u Crno more i zatim za snažno nametanje Evropi američkog protivraketnog sistema što će povući recipročne ruske mere", rekao je Medvedev, prenele su agencije.\nOn je najavi da će Rusija rasporediti rakete "iskander" u oblasti Kalinjingrada, ruske enklave okružene zemljama Evropske unije, da bi neutralisala elemente američkog protivraketnog štita koji će biti postavljeni u Evropi, odnsosno u Češkoj i Poljskoj,\n"Da bismo neutralizovali, ako bude potrebno, protivraketni sistem, rasporedićemo u regionu Kalinjingrada kompleks raketa Iskander", precizirao je Medvedev.\nGovoreći u Kremlju pred oko 1.000 poslanika, najviših predstavnika vlade, verskih dostojanstvenika i novinara, Medvedev je doveo u vezu rat u Gruziji sa globalnom finansijskom krizom. Prema njegovim rečima, finansijska kriza u svetu i kriza na Kavkazu su takođe pokazale potrebu za fundamentalnom reformom globalnih institucija.\n"Pouke iz grešaka i kriza 2008. godine su dokazale svim odgovornim zemljama da je došlo vreme da se deluje i da je neophodno radikalnom reformisati (međunarodni) politički i ekonomski sistem", naglasio je Medvedev.\n"Prevazićićemo posledice svetske ekonomske krize i čak izaći iz nje jaći nego što smo bili", dodao je Medvedev.\n"Naš narod je duhovno i moralno bogat, imamo stvari na koje možemo biti ponosni, imamo stvari koje se vole i štite i imamo stvari kojima težimo. Zbog toga nećemo odstupiti na Kavkazu", rekao je Medvedev pozdravljen aplauzima.\nMedvedev je kao ključne vrednosti Rusije naveo slobodu, demokratiju, pravičnost i vladavinu prava.\nRuski predsednik je izrazio nadu da će nova američka administracija odlučiti se za dobre odnose da Rusijom.\n« Last Edit: December 30, 2009, 12:57:04 pm by dreadnought » Logged\n« Reply #12 on: November 05, 2008, 05:28:11 pm »\nPrvo prica o sebicnoj americkoj politici, da bi odmah potom "nesebicno" zatrazio da mu se produzi mandat na 6 godina umesto 4. Eh, sta su ti politicari...\nEvo i mozda nesto malo opsirnijeg izvestaja RIA Novosti:\n05/11/2008 17:55 MOSCOW, November 5 (RIA Novosti) - Russian President Dmitry Medvedev delivered his first state of the nation address to both houses of parliament on Wednesday.\n« Reply #13 on: November 05, 2008, 09:21:04 pm »\nKardinalna promena situacije\n"Ovo je prvi put u poslednjih 20 godina da Moskva saopštava da će stvoriti vojnu pretnju Zapadu. Ovo je definitivno kardinalna promena situacije i pokušaj da se nanese maksimalna šteta američko-ruskim odnosima. Čudno je što je Medvedev dao ovakvu izjavu manje od 24 časa posle izbora novog američkog predsednika. Ovo definitivno nije dovoljno da se pogodi radarska baza u Češkoj, ali postoje glasine da su Iskanderi modernizovani i da sada imaju domet od 400 do 500 kilometara", rekao je za AFP nezavisni vojni analitičar Aleksander Golc.\n« Reply #14 on: November 05, 2008, 09:24:04 pm »\nReakcije u Poljskoj i Češkoj na govor Mevedeva\nPoljski premijer Donald Tusk nije pridao veći značaj najnovijima pretnjama predsednika Rusije Dmitrija Medvedeva da će kao odgovor na američki antiraketni štit u Poljskoj i Češkoj Moskva razmestiti svoje rakete na granicu s Poljskom.\nTusk je rekao da "ne bi pridavao veću težinu izjavama takvog tipa", kao i da, "s vremena na vreme, od ruskog suseda stižu najave da će razmestiti rakete na raznim mestima".\n"Bezbednost Poljske, EU i NATO-a relativno malo zavisi od izjava takvog tipa", rekao je Tusk novinarima u Varšavi.\nIz Češke, u kojoj je planirana radarska baza američkog antiraketnog štita, stigao je odgovor ministra spoljnih poslova Karela Švarcenberga da su izjave ruskog predsednika "nesrećne". On je pozvao Medvedeva na dijalog u kojem bi, kako je naveo, Moskva trebalo da koristi argumente, a ne pretnje.\n"Takvih izjava je u poslednje vreme bilo nekoliko. Ne smatram da je to adekvatan ton. Slične izjave samo potvrđuju predrasude koje postoje u Evropi prema Ruskoj Federaciji", rekao je Švarcenberg.


Subota, 22. jun 2002.\nNa stadionu Partizana danas u 17 časova počinje atletski Kup Evrope Druge lige grupa "B"\nTrka za elitu\nNajjači sastav jugoslovenske atletske reprezentacije, nastojaće da u naredna dva dana na stadionu Partizana, izbori plasman u Prvu ligu atletskog Kupa Evrope. Posle ceremonije otvaranja, danas u 17 časova, nadmetanje će početi 450 takmičara iz 11 muških i deset ženskih reprezentacija Evrope. Prve dve selekcije izboriće plasman u viši rang.\n- U odnosu na prošlu godinu, kada u Budimpešti nismo uspeli da sačuvamo prvoligaški status, sada je naša reprezentacija u mnogo boljem položaju. Samo je povređen Danijal Jahić (skok u dalj), tako da ćemo ovoga puta biti u najjačem sastavu- rekao je Dejan Nikolić savezni selektor.\n- Pored borbe za povratak u Prvu ligu, Kup je zbog jake konkurencije i izuzetna prilika za proveru forme pred učešće naših takmičara na juniorskom prvenstvu sveta (Kingston Jamajka) kao i Šampionatu Evrope za seniore, koji će biti održan u Minhenu. Smatram da nam je mesto u eliti i verujem da ćemo se za nju izboriti- dodao je selektor Nikolić uz napomenu da je prema njegovom uverenju, trenutno mesto reprezentacije Jugoslavije između prve i druge atletske lige.\nSelektor plavih smatra da su uz našu selekciju favoriti za najviši plasman ekipe Bugarske, Hrvatske, Izraela i Turske.\nVelimir Ilić: Čović na čelu košarkaške mafije!\nVučinić teže povređen\n16:12h Večeras na Banjici (20.30 časova) odluka o drugom finalisti plej-ofa\n16:22h Vozač Renoovog tima pregovara sa Englezima\n16:25h Na stadionu Partizana danas u 17 časova počinje atletski Kup Evrope\n16:30h Juče u Ženevi obavljen žreb za evropske kupove u fudbalu\n16:40h Nenad Lalatović, kapiten Crvene zvezde: Predriblaćemo Krmpotića!\n16:45h Trener Sartida Jovica Škoro obradovao se rivalu iz Velsa\n16:48h Hamarbi: Jedna titula za 105 godina!\n17:02h Trener Obilića Mihajlo Bošnjak o nedeljnom duelu sa finskom Hakom


"Teslin vremeplov" obasjao Beč | odgovornoposlovanje.rs\nBeč, 1. oktobar, 2017. – m:tel Austria, najmlađa članica Telekom Srbija grupe, podarila je građanima i posetiocima Beča nesvakidašnju multimedijalnu projekciju o velikom naučniku i genijalnom inovatoru Nikoli Tesli, bez čijih izuma ne bismo mogli da zamislimo savremeni način života. Fasada Tehničkog univerziteta na Karlsplacu poslužila je veštom mladom umetniku Dušanu Jovoviću kao platno da „oslika“ i dočara život i delo Nikole Tesle kroz ovaj audio-vizuelni spektakl.\n„Velika mi je čast što je upravo u gradu poznatom po velikanima prosvetiteljstva i kulture ʹTeslin vremeplovʹ imao svoje premijerno prikazivanje izvan našeg regiona. Kompanija Telekom Srbija osmislila je ovaj autentičan projekat u želji da oda počast vizionaru koji je svojim genijalnim pronalascima ostavio neizbrisiv trag u društvu. U prilog simbolici večerašnjeg okupljanja govori i činjenica da je rad velikog Tesle za vreme njegovog života bio veoma cenjen od strane njegovih bečkih kolega, a Tehnički univerzitet u Beču dodelio mu je počasni doktorat 1908. godine. Kontinuirano se zalažući za promociju nauke, želeli smo da kroz spoj savremenih tehnologija i umetnosti, podržimo inovacije i inspirišemo neke buduće naučnike, ali i da ojačamo imidž naše kompanije,“ istakao je generalni direktor kompanije Telekom Srbija, Predrag Ćulibrk.\n„Kompanija m:tel Austria prilagođava se željama i potrebama ljudi koji žive u Austriji, a imaju porodice, prijatelje i poslovne saradnike u Srbiji, BiH ili Crnoj Gori. Njima je od velikog značaja da imaju partnera od poverenja, koji će im pružiti uvek više kada su telekomunikacione usluge u pitanju, što zapravo predstavlja najveću konkurentsku prednost naše kompanije“, izjavio je direktor m:tel Austria Milenko Cvijanović.\nPre projekcije „Teslinog vremeplova“, okupljenim građanima su se obratili i Marko Čadež, predsednik Privredne komore Srbije, poslanik Ernst Voler, predsednik Odbora Gradskog veća za kulturu, nauku i sport kao i dr Valter Erlih Šupita, vice dekan Fakulteta za elektrotehniku i IT Tehničkog univerziteta koji je ovom prilikom generalnom direktoru Telekoma Srbija uručio faksimil telegrama Nikole Tesle. Pomenuti telegram slavni naučnik je 11. marta 1908. godine poslao iz Njujorka Tehničkom univerzitetu u Beču kako bi se zahvalio na dodeljenom počasnom doktoratu.\nOdržan sastanak povodom Social Impact Bond programa zapošljavanja


Pomozite vašem detetu u prilagođavanju srednjoj školi | Edukacija\nSaveti za roditelje: Priča o “onim stvarima” sa tinejdžerom 07/09\nProvodi li vaše dete previše vremena pred računarom? 24/07\nOd kulture zavisi ponašanje na društvenim mrežama 19/09\nTokom osnovne škole, deca se veoma raduju prelasku u srednju školu. Kada se to najzad i desi, počinje da se postavlja pitanje šta roditelj može da uradi kako bi pomogao svom detetu da se pripremi za školu.\nPeriod srednje škole za dete je jedan od najlepših i najispunjenijih novim iskustvima tokom školovanja, ali i pun novih odgovornosti i obaveza kojima mora naučiti da se prilagodi. Ovde navodimo 7 ideja kako da pomognete vašem detetu da se prilagodi srednjoj školi i krene uspešnim putem.\n1. Posetite školu sa detetom\nOvo bi moglo biti od velike pomoći detetu, posebno što se tiče orijentacije i upoznavanja prostora. Samo upoznavanje sa prostorom bi trebalo da ulije više samopouzdanja detetu.\n2. Pripremite sve što je potrebno za nastavu\nNeki nastavnici zahtevaju posebnu opremu za svoje časove, tako da bi bilo dobro da se informišete o tome i postarate se da vaše dete ima sve što mu je potrebno.\n3. Organizujte se\nPodstičite vaše dete da pravi liste datuma testova i kontrolnih zadataka i svih aktivnosti koje su vezane za školu. Dobra organizacija vremena i obaveza je ključ uspeha i trebalo bi da iskoristite što je moguće više vremena da to i objasnite vašem detetu.\n4. Budite komunikativni\nOhrabrujte vaše dete da vam postavlja pitanja koja ima u vezi srednje škole. Veoma je bitno održavati ovu komunikaciju sa detetom, posebno na početku njegovog školovanja jer prelaz iz osnovne u srednju školu može biti veoma konfuzan i napet za neku decu. Podsećajte dete da uvek pita na času ukoliko mu nešto nije jasno. Većina profesora je voljno da odgovori na pitanja učenika i nakon kraja časa i trebalo bi često da podsećate vašu decu na to kako bi im prešlo u naviku.\n5. Naučite dete da raspoređuje svoje vreme\nSrednja škola ne samo da nudi više prilika da se učenici istaknu i uključe u različite tokove dešavanja, nego nudi i mnogo više domaćih zadataka i testova. Kako ne bi zapalo u probleme gustog rasporeda i prevelikog broja testova u kratkom periodu, podstičite vaše dete da pravi rasporede dnevnih aktivnosti i da rasporedi vreme. Ovi rasporedi ne bi trebalo da budu previše strogi i dete bi svakako trebalo da ima vremena da odgleda omiljenu emisiju, nađe se sa društvom i opusti se uz neki hobi.\n6. Razgovarajte o odgovornostima\nDeca moraju da razumeju da njihovi postupci imaju posledice i da moraju naučiti da prihvataju iste.\n7. Deca u srednjim škola se ponašaju mnogo nezavisnije\nOvo mnogim roditeljima može biti teži period prilagođavanja, ali postoji mnogo načina da se ta situacija olakša. Razgovarajte sa detetom o bezbednosti, očekivanjima, i odgovornostima koje nosi ta nova sloboda. Bitno je da dete shvati da niko ne želi da mu uskrati slobodu i nezavisnost koju dobija u srednjoj školi, nego da prosto mora biti svesno kakvu su mu odgovornosti.\nEvo kada će dete pre izabrati da pojede voće umesto slatkiša\nVeći nivo zaštite za decu- korisnike iPhonea\nJaka prijateljstva u detinjstvu jačaju mentalno zdravlje\nTAGS: kako pomoći detetu u srednjoj školiprilagođavanjesrednje skolesrednjoškolciupis u srednju školu


► DW o austrijskim izborima: Društveni konsenzus je prilično desno\nKo zna da računa primetiće da je Austrija posle izbora u nedelju lagano otišla ulevo – ili se bar, sasvim oprezno, okrenula od radikalne desnice.\nBivši kancelar Sebastijan Kurc simbol je širokog konzervativnog konsenzusa u društvu.\n"Bez izbeglica, sa što manje što tiših doseljenika", a umesto toga nacionalni ponos i identitet. Povratak u obrazovnu politiku pre '68, i Evropska unija koja "nama nema šta da nameće".\nŠef austrijske diplomatije najavio pomoć Srbiji u borbi protiv koronavirusa\nŠef srpske diplomatije Ivica Dačić razgovarao je sa austrijskim kolegom Aleksanderom Šalenbergom (Alexander Sćallenberg) o bilateralnoj saradnji tokom epidemije koronavirusa, saopštilo je...


Dačić: Zbog korone velike teškoće u organizovanju referenduma - Društvo - Dnevni list Danas\nPočetna » Vesti » Društvo » Dačić: Zbog korone velike teškoće u organizovanju referenduma\nDačić je za televiziju Prva izjavio danas da je pitanje i kako omogućiti glasanje onima koji su pozitivni na korona virus.\n„Korona je toliko nepredvidljiva, stalno se menja sastav biračkog odbora, neko se razboli. Postoji mogućnost da se glasa van biračkog mesta. Mora se voditi računa i o zdravlju onih koji će ići da prikupljaju te glasove“, rekao je Dačić.\nOn je rekao da je ovo „prvi referendum organizovan po novim pravilima“, kao i da je obavezujući i „neophodan korak ka evrointegracijama“.\nDodao je da po savetu Venecijanske komisije „treba da izađu oni koji su zainteresovani i potrebna je većina od onih koji su zainteresovani da odlučuju o tome“.\nIvica DačićKorona virusreferendum 16. januaraBeograd


Ministri osam zemalja EU uključenih u projekat Južni tok zatražili su danas od Evropske komisije da zvanično "razjasni s ruskom stranom" saopštenje Moskve o obustavi izgradnje tog gasovoda i saglasili se o hitnoj potrebi obezbedjivanja novih izvora i dotoka energije.\nMinistri energije Austrije, Bugarske, Hrvatske, Grčke, Italije, Rumunije i Slovenije su to zatražili od potpredsednika EK Maroša Šefčoviča i na sastanki s njim zaključili da je "s obzirom na nedavno utvrdjenu (energetsku) ranjivost" zemalja srednje i jugoistočne Evrope od ključnog značaja da se ubrza izradu strategijskih projekata energetskog povezivanja i obezbedjivanja novih izvora i pravaca dotoka energije.\nMinistri osam članica EU i Šefčovič, zadužen za Energetsku uniju, su "pozdravili saopštenje Grčke, Bugarske i Rumunije o stvaranju 'Vertikalnog koridora' za gasno povezivanje te tri zemlje".\n"Ministri svih članica su se saglasili da EU mora ostati snažno opredeljena ka integraciji gasnog tržišta srednje i jugoistočne Evrope i obezbdjivanju raznih snabdevača i puteva dotoka gasa, što je i ključni cilj Energetske unije" evropske dvadesetosmorice.\n"I može se ostvariti regionalnim projektima - kao što su terminali za tečni gas uz odgovarajuće gasovode, konekcije s Južnim gasnim koridorom, ili eksploatacijom gasnih nalazišta u Istočnom Sredozemlju i Crnom moru", stav je ministara osam članica EU.\nTakodje se može postići "poboljšanjem povezanosti u regionu, posebno izmedju Bugarske i susednih zemalja, kao i pospešenjem interkonekcije Sever-Jug uz dvosmerne kapacitete protoka gasa".


05/05/2022 – OB "Studenica"\nMeđunarodni dan babica – najplemenitiji poziv\nPrilog preuzet sa Portala RTVKV https://youtu.be/eTB2P3ZhcCw\nMEĐUNARODNI DAN BABICA – 5.MAJ\nSvetska zdravstvena organizacija obeležava 5. maja Međunarodni dan babica. Ovo zanimanje je jedan je od najlepših, najodgovornijih i najhumanijih poziva, a svoj praznik, koji se obeležava od 1992. godine sa ciljem da se ova profesija promoviše, većina njih provodi radno. Babice, kao stručne medicinske sestre su spona između pacijenta i doktora i veoma su bitne za žene koje se nalaze u fazi najvećeg bola i radosti. Posao babice je po mnogima najstarije zanim\nREČI KOJE BRIŠU UMOR\nNa adresu direktora naše bolnice, dr Zorana Mrvića, dostavljeno je pismo koje sa zadovoljstvom delimo. Poštovani, Pišem Vam u ime porodice Vučković sa željom da Vam prenesem predivne utiske koje je na nas ostavilo osoblje odeljenja pulmologije u Vašoj bolnici. U današnje vreme je jako teško biti dobar i požrtvovan u svom poslu s'obzirom na to da svakodnevno nailazimo na poteškoće kako u privatnom životu, tako i na radnom mestu. Često čujemo kritike na račun\nMinistarstvo zdravlja Republike Srbije obeležava Svetski dan higijene ruku u zdravstvenim ustanovama – 5. maj, pod sloganom ''Udruženi za sigurnu zdravstvenu zaštitu – operite svoje ruke''. Fokus je na bezbednom okruženju u institucijama kao ključnom elementu za isticanje značaja higijene ruku u zdravstvenoj zaštiti i njeno unapređenje. Ciljevi kampanje: Prepoznavanje važnosti zajedničkog rada na svim nivoima kako bi se uticalo na kulturu/raspoloženje kroz znanje i p


Lider grčke radikalne levičarske koalicije SIRIZA Aleksis Cipras izjavio je u nedelju da su tri stranke, među kojima nije i njegova, postigle dogovor o formiranju privremene vlade na dve godine, ali to nisu potvrdili lideri i drugih parija.\nPapuljas se danas sastao sa liderima tri partije koje su dobile najviše glasova na izborima - predsednikom Nove demokratije Antonisom Samarasom, šefom socijalističkog PASOK-a Evangelosom Venizelosom i SIRIZE, Aleksisom Ciprasom.\nPosle sastanka sa Papuljasom, Ciprisove navode o formiranju privremene vlade, Samaras i Venizelos, međutim, nisu potvrdili. Venizelos je rekao da je posle pregovora koji su se završili u "ćorsokaku" umereno optimisitčan. Samaras je kazao da je SIRIZA odbila svaku vrstu kompromisa.\nAko stranački lideri ne postignu dogovor, Grke u junu čekaju novi izbori, koji će produžiti period političke neizvesnosti i dovesti u pitanje članstvo zemlje u zoni evra.


OBELEŽENO 40 GODINA OD OSVAJANJA SREDNJOEVROPSKOG KUPA – ФК Војводина\nHome/Istorija, Вести/OBELEŽENO 40 GODINA OD OSVAJANJA SREDNJOEVROPSKOG KUPA\nOBELEŽENO 40 GODINA OD OSVAJANJA SREDNJOEVROPSKOG KUPA\nPrigodnim koktelom u FC „Vujadin Boškov“ u Veterniku, fudbalski klub Vojvodina danas je svečano obeležio 40 godina od osvajanja Srednjoevropskog kupa, jedinog međunarodnog trofeja u istoriji kluba.\nPre tačno 40 godina, fudbalski klub Vojvodina ostvario je jedan od najvećih uspeha u svojoj istoriji. Utakmicom protiv Sparte u Pragu, koja je završena nerešenim rezultatom 0:0, crveno-beli su u svoje vitrine doneli pehar pobednika Srednjoevropskog kupa, prvog većeg međunarodnog klupskog takmičenja u Evropi i tako osvojili, za sada, jedini međunarodni trofej u istoriji „stare dame“.\nTim povodom, u FC „Vujadin Boškov“ u Veterniku, danas je održan svečani koktel, na kojem su se, pored članova rukovodstva, prvog tima, Radne zajednice, veterana, prijatelja kluba i novinara, okupili i pojedini članovi generacije koja se 1977. godine zlatnim slovima upisala u istoriju kluba.\n– Fudbalskom klubu Vojvodina služi na ponos to što ste postigli i želim i ovom prilikom da vam čestitam na rezultatu koji, čak i posle 40 godina, predstavlja nešto vredno i neizbrisivo u istoriji našeg kluba. Drago mi je što su mnogi od vas koji su tada nosili dres Vojvodine i danas ovde sa nama i nadam se da će vaš uspeh služiti kao podstrek i inspiracija budućim generacijama koje dolaze – rekao je Mijić.\n– U istoriji Vojvodine, postoje četiri rezultata koji su zlatnim slovima upisani u istoriju kluba: dve titule šampiona Jugoslavije, jedan Kup Srbije i Srednjoevropski kup. Lično, očekivao sam da će generacija iz 1977. godine uspeti da ostvari i još neke uspehe, jer podsetiću da je, u to vreme, Vojvodina imala pet-šest aktuelnih reprezentativaca Jugoslavije. Nikada pre, a i nikada posle toga nije se dogodilo da u klubu u isto vreme bude toliki broj državnih reprezentativaca – naglasio je Vlaović.\nJedan od igrača koji su te godine nastupali za Vojvodinu, Đorđe Vujkov, takođe se obratio prisutnima i podsetio na anegdotu uoči odlučujuće utakmice protiv Sparte u Pragu.\n– Osvajanje Srednjoevropskog kupa 1977. godine bilo je samo nadogradnja jedne sjajne generacije, koja je dve godine ranije, poprilično nesrećno i u poslednjem kolu, ostala bez titule šampiona Jugoslavije. Nas je kroz takmičenje u Srednjoevropskom kupu predvodio legendarni igrač i trener Vojvodine Todor Veselinović, da bi, svega mesec dana pred poslednju utakmicu protiv Sparte, tim preuzeo takođe veliki trener Branko Stanković. Uoči meča u Pragu, on nam se obratio rečima: „Momci, ja vas ne poznajem dovoljno, kao što ni vi dovoljno ne poznajete mene, zato hajde da damo sve od sebe da ovu utakmicu odigramo nerešeno.“ I tako je i bilo. Na tom meču, naša igra nije bila naročito lepa i dopadljiva, ali smo bili vrlo borbeni i na kraju ostvarili rezultat koji nam je doneo trofej – rekao je Vujkov.\nduka-master2017-08-03T14:08:22+02:003. августа 2017.|


FSS: Žalićemo se, UEFA je kontradiktorna i neprincipijelna | Republika Srpska\nНасловна Фудбал FSS: Žalićemo se, UEFA je kontradiktorna i neprincipijelna\nFSS: Žalićemo se, UEFA je kontradiktorna i neprincipijelna\nFudbalski savez Srbije nakon današnje vanredne sednice Odbora za hitna pitanja saopštio je da će se žaliti na odluku Evropske fudbalske unije o prekinutom meču sa Albanijom jer je UEFA pokazala kontradiktornost i neprincipijelnost.\nDisciplinska komisija UEFA registrovala je utakmicu službenim rezultatom 3:0 u korist Srbije, ali je istovremeno srpsku selekciju kaznila oduzimanjem tri boda u kvalifikacijama za prvenstvo Evrope.\nTakođe, Srbija će naredne dve utakmice kao domaćin u kvalifikacijama igrati bez prisustva publike, dok će FSS i FS Albanije platiti i novčanu kaznu od po 100.000 evra.“UEFA je pokazala kontradiktornost u procesu odlučivanja, utakmica je registrovana službenim rezultatom 3:0 u korist Srbije, a usledilo je oduzimanje bodova samo našoj reprezentaciji.\nU istom trenutku dokazana je krivica protivničke strane, a nama su oduzeta tri boda, koja predstavljaju 12,5 odsto ukupnog broja bodova koje može da osvoji jedan tim u nasoj grupi“. navodi se u saopštenju FSS.\nKada je u pitanju neprincipijelnost, iz FSS podsećaju na prekinutu utakmicu između Italije i Srbije 2010. godine u Đenovi.\nKARADžIĆ: NAŠA ŽALBA NIJE BEZ ŠANSI – Nismo zadovoljani sa odlukom, podnećemo žalbu sa napomenom da ćemo u međuvremenu tražiti sastanak sa Savetom za borbu protiv nasilja kako bi sa njima izmenjali neke informacije koje bi nam pomogle.\nNaša žalba nije bez šanse.\nOdlukom smo oštećeni i videćemo šta nadležni organ misli u vezi s njom.\nTreba napomenuti da je UEFA pod velikim pritiskom, imamo informaciju da su u petak albanski žitelji u Švajcarskoj protestovali pred zgradom UEFA u Nionu.\nMi moramo da se okrenemo sebi, uporedo sa ovim procesom moramo da nastavimo sa radom i normalnim aktivnostima u prepremi utakmice sa Danskom. Čak i da ova odluka ostane verujem da nas to neće omesti na našem putu da se plasiramo u Francusku – istakao je Tomislav Karadžić u Staroj Pazovi. „Tada je ustanovljeno da organizator utakmice (FS Italije) nije kriv za incidente i sve izrečene kazne (registracija utakmice 3:0 za Italiju, meč bez prisustva publike i finansijske disciplinske mere) bile su protiv druge strane (FS Srbije).\nSada je registracijom utakmice 3:0 za Srbiju definisana i ustanovljena krivica druge strane, a sve ostale odluke su u suprotnosti sa tim i na štetu su FS Srbije“.\nSrpski savez navodi da je reč o presedanu u procesu odlučivanja pred organima UEFA od trenutka kada je reprezentacija Jugoslavije izbačena sa finalnog turnira prvenstva Evrope 1992. godine u Švedskoj, jer ni ta, ni ova odluka nisu bazirane isključivo na primeni takmičarskih pravila.“Očekivali smo da sve odluke tela i organa UEFA budu fer i jednako primenjive na svakom takmičarskom stepeniku.\nNaime, pitanje je šta bi se dogodilo da je ova utakmica bila u okviru baraža, da li bi se tada i kome oduzimali bodovi“, pitaju iz FSS.\nNa kraju, kako se navodi, stiče se utisak da se na FS Srbije i srpskom fudbalu konstantno probaju novi modusi, a posebno sa aspekta izricanja disciplinsko-kaznenih mera, jer do sada nismo bili svedoci da se u okviru evropskih kvalifikacija utakmica registruje sluzbenim rezultatom u korist jednog tima, a zatim se tom timu i oduzmu bodovi.\nU okviru zaključaka sa današnje sednice, članovi Odbora za hitna pitanja su zatražili hitno zasedanje Saveta za sprečavanje nasilja u sportu, kako bi razmenom svih informacija sa državnim organima i analizom čitavog slučaja došli do novih dokaza o pojavi transparenta političko-fašističke konotacije, a što je uslovilo prekidom utakmice Srbija – Albanija.


IT u poljoprivredi – CSL Laboratorija za računarsku tehniku\nU okviru ove stranice biće predstavljani rezultati istraživanja u okviru projekta „PRIMENE INFORMACIONO – KOMUNIKACIONIH TEHNOLOGIJA U POLJOPRIVREDI“\nRazvoj inteligentnih senzora, njihovih mreža uz mogućnost povezivanja na Internet i mrežu mobilne telefonije stvorio je široke mogućnosti za primenu elektronike, računarske tehnike i telekomunikacija u oblasti poljoprivrede. Praktično ne postoji oblast poljoprivrede u kojoj nije došlo do prodora i primene najnovijih tehnika i tehnologija. Kao i u drugim oblastima života i ovde je cilj podizanje kvaliteta poljoprivredne proizvodnje, kroz podizanje efekata zaštite biljaka i životinja, obezbeđenje kvalitetne ishrane i ostalih agro – tehničkih mera.\nU Laboratoriji za računarsku tehniku već sedam godina se realizuju istraživanja u ovoj oblasti. Deo istraživanja je realizovan u okviru Projekta TR32043 koji u okviru programa tehnološkog razvoja finansira Ministarstvo prosvete, nauke i tehnološkog razvoja. Deo rezultata istraživanja u ovoj oblasti može se videti u okviru sledećih stranica:\nObjavljeni radovi u domaćim i stranim časopisima i predstavljeni na konferencijama u zemlji i inostranstvu